SAD će se savetovati sa saveznicima posle objave nove talibanske vlade u Avganistanu\nBeta 8. septembra 2021. 08:10\nDržavni sekretar SAD Entoni Blinken razgovaraće danas, posle objave sastava nove avganistanske vlade, sa Nemačkom i svojim partnerima iz 20 zemalja pogodjenih povlačenjem iz Avganistana.\nŠef američke diplomatije napustio je Katar, najveći tranzitni centar za vazdušni most iz Avganistana, i otišao u američku vazdušnu bazu u Ramštajnu u Nemačkoj, drugi centar kroz koji je prošlo više hiljada evakuisanih ljudi, saznaje se iz Stejt departmenta.\nBlinken će se u Ramštajnu sastati sa nemačkim ministrom spoljnih poslova Hajkom Masom sa kojim će zajedno voditi virtuelni sastanak ministara 20 zemalja o tome kako se dalje odnositi prema Avganistanu.\nSAD će verovatno preko tog sastanka pokušati da pojačaju medjunarodne pozive talibanima da poštuju preuzete obaveze i da puste Avganistance da slobodno napuste zemlju ako to žele.\nTakodje bi moglo da se razgovara o koordinisanju odnosa prema privremenoj talibanskoj vladi predstavljenoj juče, u kojoj nema nijedne žene niti ijednog člana koji nije taliban a ministra unutrašnjih poslova tražu SAD zbog optužbi o terorizmu.\nSAD su saopštile da su „zabrinute“ zbog sastava vlade, ali da će je procenjivati prema njenom delovanju. Američki zvaničnici su istakli da je još daleko bilo kakvo zvanično priznanje talibanske vlade.\nTalibani su juče saopštili sastav nove vlade, a ministarske pozicije dobile su ličnosti koje su se u proteklih 20 godina isticale u borbi protiv SAD i njihovih saveznika. Novi premijer Hasan Akund je vodio talibansku vladu poslednjih nekoliko godina njihove vladavine Avganistanom. Vrhovni lider talibana Hibatulah Akunzada zatražio je od nove avganistanske vlade da primeni šerijatsko pravo.\nTalibani su se vratili na vlast 20 godna pošto ih je koalicija predvodjena SAD-om svrgnula. Medjunarodna zajednica od njih očekuje neku promenu u vladavini u odnosu na pre 20 godina, a oni su se obavezali da će poštovati prava žena, čega nije bilo kada su prethodno bili na vlasti.\nEskobar: Palmer američki izaslanik za izborne reforme u BiH\nIzetbegović: Srbija bi da izjednaci strane


September 2013 - Page 5 of 5 - Aviokarta.net\nNerazvijen aviosaobraćaj u regionu Zapadnog Balkana\nU Beogradu se danas održava Seminar o razvoju vazdušnog saobraćaja Dunavskog regiona Evropske unije (EUSDR).\nDunavski region čini 14 zemalja: Nemačka, Češka, Slovačka, Austrija, Mađarska, Slovenija, Hrvatska, Bugarska, Rumunija (EU) i Srbija, Bosna i Hercegovina, Crna Gora, Moldavija i Ukrajina.\nStrategija razvoja Dunavskog regiona podrazumeva 14 prioritetnih oblasti, a jedna od njih je i saobraćaj.\nU okviru ove\nLOT odlučio da ne napušta Beograd tokom zime\nPoljska aviokompanija LOT je odlučila da poništi prethodnu odluku o sezonskom povlačenju iz Beograda i da do našeg glavnog grada leti i tokom naredne zimske sezone.\nLOT će nastaviti sa letovima na liniji Varšava – Beograd i tokom zimskog reda letenja.\nUmesto pet letova nedeljno koliko ima tokom leta u zimskoj sezoni biće obavljano tri: ponedeljkom, četvrtkom\nUlazak Etihada u Jat ne narušava konkurenciju\nKomisija za zaštitu konkurencije je odobrila koncentraciju koja nastaje promenom oblika kontrole nad društvom „Jat Airways A.D. Beograd“.\nU sprovedenom postupku tokom kojeg su utvrđene sve činjenice značajne za donošenje odluke Komisije, utvrđeno je da sprovođenje predmetne koncentracije ne dovodi do značajnog sprečavanja, ograničavanja, ili narušavanja konkurencije na relevantnom tržištu, zbog čega se u konkretnom slučaju\nDadilje će biti prisutne na dugolinijskim letovima. One će se razlikovati od ostalih članova kabinskog osoblja pošto će nositi posebne svetlo narandžaste kecelje. One će deci\nPrelazak radnika Austriana u Tyrolean nelegalan\nAutomatski prelazak svih zaposlenih Austrian Airlinesa u Tyrolean Airways nije legalan prema odluci suda u Beču, koja je doneta 02. septembra.\nLufthansa Group kao vlasnik Austrian Airlinesa je tokom 2012. zbog velikih gubitaka ovog prevoznika donela odluku o primeni strogog plana restruktiranja i oporavka kompanije. Prema tom planu kompletne aviooperacije kao i svi zaposleni automatski prelaze\nO razvoju aviosaobraćaja Dunavske regije u Beogradu\nU Beogradu će u četvrtak 5. septembra biti održan Seminar o razvoju vazdušnog saobraćaja u Dunavskoj regiji.\nSeminar organizuje Stetegija Evropske unije za Dunavski region (EUSDR) u saradnji sa aerodromom "Nikola Tesla". Na beogradskom aerodromu će biti i organizovan ovaj skup koji je prvi u nizu u okviru prve prioritetne oblasti koja ima za cilj poboljšanje\nWorld Travel Award 2013 – Nagrade za najbolje\nNajbolji evropski aerodrom je u Cirihu, najbolja aviokompanija je Lufthansa, a najbolja lowcost aviokompanija u Evropi je EasyJet.\nU Antaliji je 31. avgusta u hotelu Cornelia (Belek) održana svečana ceremonija dodele svetskih turističkih nagrada (World Travel Award) za region Evrope. Ove nagrade se smatraju oskarom u turizmu.\nNagrade se dodeljuju u mnogo kategorija prema regionima i turističkim\nJatov avion zbog indikacije kvara vanredno sleteo\nAvion Jat Airwaysa je sinoć vanredno sleteo na aerodrom u Atini zbog indikacije kvara.\nAvion Boeing 737-300 nacionalnog avioprevoznika leteo je na čarter liniji JU5627 iz Rodosa za Beograd, ali je morao da sleti na aerodrom u Atinu.\n"Nije bilo prinudnog sletanja aviona Jata na putu sa Rodosa na aerodrom u Atinu. Avion je sleteo iz predostrožnosti",\nLOT počinje naplatu hrane i pića tokom leta\nPoljska aviokompanija LOT počela je od 1. avgusta da pruža nove poboljšane usluge putnicima tokom leta na svim letovima unutar Evrope.\nKetering je poboljšan i u ponudi se nalazi veći izbor sednviča, salata, tortilja sendivča, pica kao i veći izbor bezalkoholnih pića. Kafa koja će se služiti tokom leta je "Starbucks", jedna od najpopularnijih i najprepoznatljivijih


Miletić: Lokalne samouprave svesti na uslužne kancelarije\nLokalne samouprave formirane nakon izbora 2008. godine na Kosovu i Metohiji treba da budu svedene na kancelarije koje bi građanima davale neke uslužne delatnosti, izjavio Petar Miletić za Radio KIM.\nFerati: Fusnota ne predstavlja realno stanje\nZa demokratski savez Kosova neprihvatljiv je predlog da se u fusnoti prilikom regionalnog predstavljanja Kosova ne nalazi reč Republika i pominje Rezolucija 1244”, kaže funkcioner te stranke Sadri Ferati.\nTači: Liberalizacija viza važan cilj za Kosovo\nPremijer Kosova Hašim Tači razgovarao je sa predstavnicima Evropskog parlamenta koje predvodi Tanja Fajon o početku dijaloga o liberalizaciji viza za građane Kosova.\nDe Marnjak: Obezbediti slobodu kretanja\nVraćanje slobode kretanja na severu Kosova je pitanje koje hitno treba rešiti, rekao je šef misije EULEKS-a Gzavije de Marnjak, nakon razgovora sa predsednikom Srbije Borisom Tadićem .\nAmbasador Klif i ministar Tomić o povratku\nBritanski ambasador na Kosovu Jan Klif razgovarao je sa ministrom za povratak u Vladi Kosova Radojicom Tomić o mogućnostima za nastavak saradnje na polju povratka.\nDijalog se nastavlja danas\nDijalog Beograda i Prištine prekinut je sinoć oko ponoći i nastaviće se danas pre podne. “Za tešku atmosferu u kojoj je vođena ova runda dijaloga odgovorna je Priština”, kaže Borislav Stefanović.\nB. Tadić: Beograd otvoren za dijalog\nSrbija ima konstruktivan pristup u dijalogu sa Prištinom, rekao predsednik Srbije Boris Tadić u razgovoru sa šefom nemačke diplomatije Gvidom Vesterveleom.\nV. Almhofer: Dijalog će promeniti okolnosti kosovskog pitanja\nŠef misije OEBS-a na Kosovu Verner Almhofer izjavio je da očekuje da će dijalog Beograda i Prištine promeniti okolnosti u vezi kosovskog pitanja, kao i da će zajedničko predsedavanje Švajcarske i Srbije OEBS-om doneti nove inicijative za region.\nVečeras u ’’Dogovoru!?’’ Sadri Ferati i Sreten Ivanović\nGosti večerašnjeg "Dogovora!?", koja se od 20 sati emituje na kanalima televizija Mir, Herc i Puls, su Sadri Ferati, funkcioner Demokratskog saveza Kosova i Sreten Ivanović, poslanik Jedinstvene srpske liste u Skupštini Kosova.\nAlternativnim putevima u centralnu Srbiju\nSaobraćaj sa severa Kosova prema centralnoj Srbiji nije normalizovan ni posle uklanjanja prepreka na putevima u blizini administrativnih prelaza Brnjak i Jarinje.\nEU: Dogovor praktično postignut\nPregovarački timovi Beograda i Prištine završili su razgovore u Briselu, očekuju se izjave aketera u pogledu ishoda dijaloga.\nObilić: Zbog opštine rušiće jedan deo škole\nU dvorištu OŠ “Branko Radičević” u Obiliću, u kojoj nastavu pohađaju srpska i romska deca, kosovska opština Obilić je započela izgradnju nove opštinske zgrade zbog čega je u planu rušenje jednog dela školske zgrade, saznaje KIM radio.\nPostignut dogovor o regionalnom predstavljanju\nTimovi Beograda i Prištine saglasili su se u Briselu da Kosovo na regionaolnim forumima bude predstavljeno pod nazivom Kosovo uz fusnotu u kojoj će biti navedena Rezolucija 1244 i mišljenje Međunarodnog suda pravde o kosovskoj deklaraciji.\nEU: Počela primena dogovora o univerzitetskim diplomama\nPrimena sporazuma o univerzitetskim diplomama, postignutog 21. i 22. novembra u dijalogu Beograda i Prištine, počinje danas, saopšteno je iz EU.\nEšton i File: Sporazumi važni i za Srbiju i za Kosovo\nPredstavnici EU pozdravili su dogovor o predstavljanju Kosova na regionalnim i međunarodnim skupovima i dogovor o integrisanom upravljanju prelazima. “Dogovori su važni ne samo za Srbiju i Kosovo, već i za stabilnost regiona, a time i za EU“, navedeno je u saopštenju EU.\nEU: Bez prejudiciranja statusa\nDelegacije Beograda i Prištine postigle su sporazum o regionalnom predstavljanju, po kojem će u fusnoti uz naziv Kosova pisati "ova oznaka je bez prejudiciranja stavova o statusu i u skladu je sa Rezolucijom 1244 Saveta bezbednosti Ujedinjenih nacija i mišljenjem Medunarodnog suda pravde o kosovskoj Deklaraciji o nezavisnosti", saopštio je Evropski savet.\nB. Stefanović: Dogovor u skladu sa nacionalnim interesima\nŠef beogradskog pregovaračkog tima izjavio da je dogovor koji je s Prištinom postignut u Briselu u potpunosti u skladu s nacionalnim interesima Srbije.\nB. Tadić: I Evropa i Kosovo\nPredsednik Srbije Boris Tadić ocenio je danas, povodom vesti o ishodu dijaloga u Briselu, da je politika „i Evropa i Kosovo", za koju je dobio podršku gradana Srbije, danas potvrđena kao jedina realna politika koja donosi rezultate, obezbeduje evropsku budućnost Srbije i čuva naše nacionalne interese.\nM. Ivanović: Srbija nema koristi od dogovora\nDogovor o regionalnom predstavljanju Prištine, prema mišljenju Milana Ivanovića, ne ide u prilog srpskoj strani. Koristi od tog dogovora, imaće, kako za KIM radio kaže, samo pojedinci na vlasti u Srbiji.\nP. Fejt: Značajan korak u pravcu EU\nMeđunarodni civilni predstavnik Piter Fejt pozdravio je dogovor Beograda i Prištine o regionalnom predstavljanju Kosova i ocenio da je dogovor važan za obe zemlje kako bi se pokrenule ka EU.\nR. Trajković: Dogovor – put ka stabilnosti regiona\nZa Radu Trajković nije iznenađenje postizanje dogovora o regionalnom predstavljanju Prištine sa uvažavanjem Rezolucije 1244 i poštovanjem mišljenja Međunarodnog suda pravde, jer kako za KIM radio kaže, to su obavezujući dokumenti koji se moraju poštovati.\nOEBS: Istražiti paljenje kuća u gnjilanskom regionu\nŠef Misije OEBS-a na Kosovu, ambasador Verner Almhofer izrazio je zabrinutost povodom nedavnih bezbednosnih incidenata koji pogađaju zajednicu kosovskih Srba u gnjilanskom regionu.\nE. Tahiri: Fusnota je pahuljica\nŠefica prištinskog tima Edita Tahiri izjavila posle postizanja dogovora u dijalogu s Beogradom da će Kosovo sada biti predstavljano isto kao i države u regionu.\nKlinton: Veliki dan za Kosovo i Srbiju\nKosovo i Srbija su načinili još jedan važan korak ka približavanju njihovoj zajedničkoj evropskoj budućnosti, istakla je američka državna sekretarka povodom sporazuma koji su delegacije Beograda i Prištine postigle danas u Briselu.\nV. Hejg: Sporazumi značajni za obe zemlje\nDanašnji dogovori će promovisati saradnju, poboljšati život svih građana i obezbediti stabilnu i prosperitetnu budućnost i Kosovu i Srbiji, ocenio je ministar spoljnih poslova Velike Britanije Vilijam Hejg.\nH. Tači: Fusnota nije idealno ali je najprihvatljivije rešenje\n“Svestan sam da fusnota prihvaćena u Briselu nije idealno rešenje ali je u ovom političkom trenutku ona najprihvatljivija“ rekao je na konferenciji za novinare Hašim Tači i dodao da je Srbija prihvatanjem sporazuma i zvanično priznala deklaraciju o nezavisnosti Kosova.\nOpljačkan i povređen vozač iz Novog Pazara\nVozač kamiona iz Novog Pazara opjačkan je i povređen na putu Kosovska Mitrovica – Zubin Potok kod sela Košutovo. Iz policije saopštavaju da napad nije etnički motivisan i da je u pitanju pljačka. Za počiniocima se traga.\nProtest Samoopredeljenja u ponedeljak\nLideri pokreta Samoopredeljenje najavili su za ponedeljak protestni skup ispred kosovske vlade, nezadovoljni dogovorom delegacija Beograda i Prištine u Briselu.\nJahjaga: Dijalog vodi ka normalizaciji odnosa\nPredsednica Kosova Atifete Jahjaga pozitivno je ocenila postizanje sporazuma u Briselu o regionalnom zastupaju Kosova i integrisanom upravljanja granicama, navodi se u saopštenju iz predsedništva Kosova.\nV. Jeremić: Kosovo nije država\n"Dogovor u Briselu je potvrdio da Kosovo nije država dok god postoji država Srbija", izjavio ministar spoljnih poslova Vuk Jeremić.\nVestervele i Tači telefonom razgovarali o sporazumima\nMinistar inostranih poslova Nemačke Gvido Vestervele u telefonskom razgovoru, kosovskom premijeru Hašimu Tačiju čestitao postignute sporazume u Briselu istakavši da će Nemačka nastaviti da podržava Kosovo.\nROSU uhapsio policajce i matičara, povređena jedna osoba\nPrilikom hapšenja u Kosovskom Pomoravlju, pripadnici ROSU pretukli oca načelnika Policijske uprave u Gnjilanu. Uhapšeno šest Srba.\nPovređen Srbin smešten na neurologiji u Lapljem Selu\nŠezdesetosmogodišnji Živojin Stojanović iz Šilova, koga su pripadnicu ROSU pretukli prilikom akcije hapšenja u Kosovskom Pomoravlju, iz bolnice u Gračanici prebačen je na odeljenje neurologije u Lapljem Selu.\nR. Trajković: Pripadnici ROSU tukli nenaoružane ljude\nPoslanik Jedinstvene srpske liste u kosovskom parlamentu Rada Trajković osudila je brutalni upad pripadnika kosovske specijalne policije ROSU u nekoliko srpskih kuća u Kosovskom Pomoravlju.


Energyobserver - REGION / EU / ENERGETSKA ZAJEDNICA UPOZORILA EU NA SUBVENCIJE ŠEST VLADA ZA UGALJ / REGION/EU / AUTOR: BALKAN GREEN ENERGY NEWS\nGlavna uprava Evropske komisije za konkurentnost je među stranama obaveštenim o nivou podrške sektoru uglja kroz javne fondove, navodi Energetska zajednica u poslednjem saopštenju. Njen sekretarijat je otkrio da je naložio vlastima u Bosni i Hercegovini, na Kosovu*, u Crnoj Gori, Severnoj Makedoniji, Srbiji i Ukrajini “da dalje prouče ove mere u smislu njihove usklađenosti sa pravnim tekovinama koje se tiču državne pomoći”. Preliminarna procena proizlazi iz studije u kojoj su praćene “direktne i pojedine skrivene” subvencije za ugalj rudnicima i termoelektranama.\nUpozorenje sekretarijata sa sedištem u Beču, uzdignuto i na nivo rečenog tela Evropske unije, potkovano je podacima za period od 2015. do 2017. godine. Studija je objavljena u junu.\n“Zabranjena je bilo kakva državna pomoć što narušava konkurenciju ili joj preti, pogodujući određenim poduhvatima ili favorizujući određene energetske resurse. Zbog toga što državna pomoć može da naruši konkurenciju i utiče na prekogranično trgovanje energentima, kontrolisanje pomoći koju odobravaju javne institucije je od ključnog značaja za uspostavljanje regionalnog energetskog tržišta”, naglasio je sekretarijat.\nSekretarijat Energetske zajednice: Kontrolisanje pomoći koju odobravaju javne institucije je od ključnog značaja za uspostavljanje regionalnog energetskog tržišta\nEnergetska zajednica je uspostavljena kao prelazni format za zemlje koje se približavaju članstvu u energetskoj i Evropskoj uniji. To telo je nedavno opomenulo Srbiju zbog neusklađivanja s regulativom za ispuštanje mikročestica i gasova s efektom staklene bašte.\nA vlada u Prištini mora da pravda svoj stav o planu gradnje termoelektrane na ugalj. Primiču se rokovi za kontroverzni projekat Kosova e Re ili Novo Kosovo, za koji je odabrana kompanija ContourGlobal. Po podacima za 2018, obe privrede su zaostajale za ciljevima za energiju iz obnovljivih izvora, kao i Severna Makedonija i Slovenija.\nNova administracija u Briselu ističe odlučnost da postepeno iskoreni upotrebu uglja i drugih štetnih goriva, da sprečava stvaranje otpada i zagađenje, pojača recikliranje i ohrabri prelazak na čistija rešenja.


Potvrđeno - Ugledni Zvezdaši podižu spomenik Rajku Mitiću ispred stadiona! - Sportske.net\nPotvrđeno - Ugledni Zvezdaši podižu spomenik Rajku Mitiću ispred stadiona!\nSpomenik legendarnom fudbaleru Crvene zvezde Rajku Mitiću biće podignut 4. marta, na rođendan tog kluba, ispred stadiona koji i nosi ime prve "Zvezdine zvezde", rekao je danas gradski menadžer Goran Vesić.\nLe Talek se navikava na Zvezdinu ofanzivu, Donald mu pomažePogled iz Zvezde - Partizan ''mnogo slabiji''?Vule progovorio: "Ja sam najviše izgubio"(NE)MOGUĆA MISIJA - Zvezda sprema osvetu za Stojkovića!?OBRT - Jovanović odlazi na Kipar!\nVesić je rekao da je Skupština grada usvojila informaciju o podizanju spomenika Rajku Mitiću, iako će on biti podignut na zemljištu koje je vlasništvo fudbalskog kluba Crvena zvezda.\nKako je naveo, spomenik će biti finansiran "donacijom uglednih zvezdaša, što znači da grad neće koštati ni dinar".\n"Zvezda je pored toga što spomenik Rajku Mitiću podiže sama i na svojoj zemlji, zatražila saglasnost nadležne gradske komisije i to je procedura koju treba da poštuju svi u gradu bez obzira da li su u pitanju sportski klubovi, opštine ili udruženja građana", rekao je Vesić.\n"Veoma mi je drago zato što će Rajku Mitiću ispred stadiona koji nosi njegovo ime biti podignut spomenik. Spomenik će biti otkriven 4. marta na rodjendan kluba.\nTada će biti postavljena i tabla sa imenom ulice Rajko Mitić, koja se nalazi odmah pored stadiona. To je dug koji Srbija ima prema jednom od svojih najvećih fudbalera i dokaz da se sećamo svih ljudi koji su dali doprinos razvoju našeg sporta", rekao je Vesić.\nFudbalski klub Crvena zvezda je krajem decembra 2014. godine promenio ime stadiona i nazvao ga imenom prve "Zvezdine zvezde".


Sudbine privatnih kolekcija: Između budućih muzeja i skupljača prašine – Vila As\nU Beogradu i Srbiji postoje na stotine zanimljivih i sasvim nesvakidašnjih privatnih kolekcija – od umetničkih slika, ordenja, filatelije, karikatura do maketa vozova, automobila, kinder figurica, šolja ili starih ključeva iz Dubrovnika… Značajan broj tih kolekcija su samo odraz velike ljubavi osoba koje su želele da imaju nešto svoje i jedintveno ili deo privatne, sentimentalne istorije neke porodice. Stručnjaci, međutim, procenjuju da u Srbiji ima stotinak zbirki koje bi zbog svoje autentičnosti mogle da prerastu u vrednu izložbenu postavku ili mali muzej. I da prezentacija široj javnosti tih kolekcija može biti od koristi za čitavo društvo. Ostaje nejasno kako napraviti granicu između zanimljivih zbirki koje se druže sa njihovim vlasnicima i prašinom i onih kolekcija koje bi mogle da imaju veliki kulturni i turistički potencijal za društvo.\nNajveća maketa na Balkanu – putujuća izložba\n– Nažalost, Ministarstvo kulture i Ministarstvo privrede, kao i Pokrajinski sekretarijat nisu bili zainteresovani za ovu temu i uključivanje privatnih muzeja i kolekcija u kulturni život. Privatni muzeji i kolekcije ostali su na nekoj margini, što je većinu kolekcionara razočaralo – kaže Dimitrije Vujadinović.\n– Jedina razlika je u finansijskim i organizacionim mogućnostima. Ali svaka od kolekcija koje smo imali prilike da vidimo na poseban i atraktivan način donosi jedan narativ. U slučaju kolekcionarstva artefakti su bitni ali nisu dovoljni da kolekcija privuče pažnju potencijalnih posetilaca. Današnji muzeji i kolekcije moraju da donose jedinstven narativ, jer ono što privlači posetioce, posebno kada se radi o manjim kolekcijama, jeste doživljaj koji nude – priča Vujadinović.\nMuzej maketa na Zlatiboru\n– Registracija je vrlo jednostavna i rešenje se dobija u roku od nekoliko nedelja, ali kada se kolekcije pravno regustruju kao muzeji, onda to rešenje donosi i jasne organizacione uslove: adekvatan prostor, obavezan depo, zaposleni stručni kadar. Ukoliko se registruju po nekoj drugoj pravnoj osnovi ovi uslovi nisu obavezni – objašnjava Vujadinović.\n– Ukoliko se takvi uslovi obezbede privatni muzeji/kolekcije mogu biti značajan sadržaj turističke i kulturne i edukativne ponude jednog grada. Treba naglasiti da u mnogim evropskim državama privatni „muzeji“ danas čine značajnu kulturnu i turističku ponudu i pravno imaju status fondacije ili zadužbine, kao što je recimo Gugenhajm u Veneciji. U Italiji je više od 40 odsto muzeja u privatnom vlasništvu – navodi naš sagovornik i napominje da se u Srbiji mnoge zbirke silom prilika gase:\n– Kod nas se izlagačke delatnosti privatnih kolekcija u bilo kojoj pravnoj formi nisu uopšte razvile, jer kulturna politika na prepoznaje taj oblik kulturne ponude. U svim evropskim državama ulaganje u kulturne aktivnosti stimulisano je poreskom politikom. To je posebno razočaravajuće jer smo tokom istraživanja ove teme utvrdili da se ovde ne radi samo o kulturnoj aktivnosti, već značajnoj mogućnosti za razvoj malih, porodičnih samoodrživih poslova – dodaje Vujadinović.\nPreuzeto sa Press centar UNS


Ministarstvo životne sredine platilo za portal 26.000 evra – NOVINE\nMinistarstvo životne sredine i prostornog planiranja je firmi Logik Internet platilo više od 2,5 miliona dinara, odnosno gotovo 26.000 evra, za izradu veb portala akcije „Očistimo Srbiju“, saopštila je danas Koalicija za nadzor javnih finansija.\nKoalicija za nadzor javnih finansija je zatražila od ministra za životnu sredinu Olivera Dulića da objasni „zašto je za uslugu čija je maksimalna tržišna vrednost\n1.000 evra odobrio plaćanje najmanje 25 puta većeg iznosa“.\n„Takođe ga pitamo da li bi ovaj iznos za takvu uslugu platio i da je naručilac posla njegova firma DG COMP“, navodi se u saopštenju.\nUz ocenu da se radi o „bahatom i kriminalnom rasipanju novca građana Srbije“, Koalicija je zatražila da nadležno tužilaštvo hitno pokrene postupak protiv Dulića, zbog zloupotrebe službenog položaja.\nBojan Đurić, državni sekretar u Ministarstvu, rekao je za „Politiku“ da je procedura poštovana i da su ostale ponude koje su dobili bile mnogo nepovoljnije a jedna je premašila i 40.000 evra.\nPrema njegovom objašnjenju, portal još nije dovršen, zbog čega se trenutno možda čini kao da nije vredan tolikog novca, a za nekoliko dana bi trebalo da bude potpuno opremljen. U njemu će se nalaziti dve baze podataka o svim deponijama u Srbiji, druga sa podacima javnih komunalnih preduzeća i privatnih firmi koje su dobile koncesije za upravljanje otpadom.\n„Portal je rađen u programu CMS, što je malo ozbiljniji kompjuterski jezik od onog koji se primenjuje za obične sajtove. Na njemu će građani moći da nađu mape i podatke o lokacijama deponija, dok će opštine imati dostupne informacije o kapacitetima ostalih lokalnih samouprava. To je važno zato što one imaju obavezu da se udruže i formiraju regionalne deponije i sisteme za upravljanje otpadom“, rekao je Đurić.\n„Da bi znali s kim da se udruže od graničnih opština, moraju znati ko ima koliko smeća, koliko kamiona i kakvu opremu na njima, koliko zaposlenih i koja je njihova struktura, broj i vrste sudova i kontejnera za razne vrste smeća. Takve podatke oni do sada nisu uspevali da prikupe zbog loše uzajamne komunikacije. Kada portal bude završen nijedna od njih neće moći da kaže kako nije imala dovoljno podataka da bi mogla da zatvori sistem upravljanja otpadom. A to je nužno i zbog naših građana i zbog obaveza prema Evropskoj uniji. Zato je ovaj portal važan i vredi tih para“, istakao je on.


NUNS :: Vesti :: Kako lokalne vlasti u Srbiji otežavaju izveštavanje medija\nNaslovna | Info | Vesti | Kako lokalne vlasti u Srbiji otežavaju izveštavanje medija\nAutor: Anđela Milivojević Izvor: NUNS\nKako lokalne vlasti u Srbiji otežavaju izveštavanje medija\n“Mi do informacija dolazimo iz treće ruke, od poverljivih ljudi iz opštine čija imena ne pominjemo, ali nemamo crno na belo šta je doneto od odluka,” objašnjava Mileva Malešević direktorka TV Forum iz Prijepolja čiji novinari već četiri godine ne mogu da prisustvuju sednicama Opštinskog veća.\nOva opština blizu granice sa Crnom Gorom još 2016. godine promenila je pravila i praktično zabranila novinarima da prate rad jednog od najvažnijih organa opštine za život građana.\nNaime, poslovnik o radu Opštinskog veća predviđao je da mediji imaju pravo da dobijaju pozive i da prisustvuju sednicama veća. Međutim, nova opštinska vlast na čelu sa Srpskom naprednom strankom (SNS) izbacile je ove članove iz poslovnika.\nUmesto otvorenih sednica, opština je odlučila da će javnost informisati putem konferencija za medije.\nMalešević kaže da ta praksa nikada nije zaživela, da novinari ne dobijaju saopštenja od opštine niti se informacije o donetim odlukama mogu pronaći na sajtu.\nOna ističe da jedini način na koji novinari mogu da dobiju zvanične informacije od opštine jeste slanje zahteva za pristup informacijama od javnog značaja. Međutim, u poslednje vreme i ovaj mehanizam ne funkcioniše.\n“Nama u opštini kažu da mi zloupotrebljavamo zahteve da bi došli do informacija i više ni na njih ne odgovaraju, objašnjava Malešević.\nOpština Prijepolje samo je jedna od nekoliko koje su u poslednjih nekoliko godina otežale rad novinara na lokalu zatvarajući svoja vrata.\nNovinari formalno nepoželjni i u Pančevu\n“Rad Veća dostupan je javnosti,” najčešći je opis u poslovnicima o radu gradskih veća u lokalnim samoupravama širom Srbije.\nZakon o lokalnim samoupravama kaže da su lokalne službe dužne da obaveštavaju javnost o svom radu, što bi u praksi značilo da bi novinari morali da imaju pristup kako sednicama lokalnih skupština tako i sednicama veća.\nMeđutim, vlast u Pančenu prekinule su ovu višegodišnju praksu 2019. kada je praktično zabranile novinarima da prisustvuju sednicama Veća.\nGradska vlast predvođena SNS je sredinom septembra 2019. odlučila da član koji kaže da „predstavnici sredstava javnog informisanja imaju pravo da prisustvuju sednicama Gradskog veća, …“, izbrise je iz poslovnika o radu Gradskog veća. Kao razlog navedeno je da će na ovaj način biti unapređen rad Veća koje će biti efikasnije i istaknuto da će Veće obaveštavati javnost o svom radu putem saopštenja, konferencija za novinare i davanjem izjava.\nUrednica lokalnog portala PANpress iz Pančeva, Ivana Marjanov Predić, međutim kaže da u praksi ništa od ovoga ne funkcioniše.\n“Dogovorili su se da odgovaraju na pitanja na konferencijama za novinare ali to se nikada nije desilo, niti gradonačelnik niti članovi Veća, tako da nema nikakve komunikacije između gradske uprave i medija,” kaže Predić.\nOna dodaje da gradska uprava odluke ne objavljuje ni na sajtu, a prestala je praksa slanja najava pa je posao novinara značajno otežan. Prema njenim rečima prisustvo sednicama Veća je za nju i njene kolege značilo priliku da postave pitanja članovima Veća zbog čega donose određene odluke kako bi na pravi način informisali građane. Od kako im je ovo pravo ukinuto, to se negativno odrazilo na kvalitet njihovog izveštavanja.\n“Mnogo utiče, radimo teme za koje imamo sagovornike, a taj krug se mnogo suzio, možda Crveni krst, nekoliko sagovornika iz bolnice, jedno javno preduzeće i to je to,” kaže Predić.\nKao i njene kolege iz Prijepolja, Predić kaže da jedino zahvaljujući zahtevima za pristup informacijama uspeva da dođe do zvaničnih informacija o radu grada.\nTransparentnost samo na papiru\nGradovi kao što su Valjevo, Subotica, Čačak, Zrenjanin, Smederevo i Jagodina takođe su poslednjih godina otežavali novinarima da prisustvuju sednicama Veća iako zvanično to nije zabranjeno.\nAnaliza Poslovnika o radu gradskih veća 24 grada u Srbiji pokazuje da većina njih formlno ne zabranjuje novinarima da prisustvuju sednicama jer su one javne, kako je to u dokumentima navedeno. Međutim, šta tačno podrazumeva ova javnost rada u navećem broju poslovnika nije definisano.\nZbog toga lokalne vlasti na različite načine tumače ove propise pa arbitrarno odlučuju koje sednice su javne a koje ne.\nPočetkom decembra 2019. Gradsko veće u Valjevu je navodno zasedalo i razmatralo budžet grada za 2020. Novinari su o ovoj sednici saznali tek nakon što je ona održavana od izvora iz gradske uprave i nisu mogli da obaveste građane Valjeva o tome šta lokalna vlast planira sa bužetom tokom naredne godine.\nNetransparentno odlučivanje u Valjevu traje godinama.\nVlast u ovom gradu, predvođenja SNS-om, odlučila je još 2017. da novinarima onemogući prisustvo sednicama sa obrazloženjem da će to doprineti boljem i sadržajnijem informisanju građana.\n“Sve sednice biće održavane bez direktnog prisustva medija, uz blagovremeno informisanje o tačkama dnevnog reda, kao i o ishodu odluka Gradskog veća. Nakon svake sednice Gradskog veća biće dostavljeno saopštenje, koje će javnosti omogućiti detaljan uvid u odluke koje su donete.Takođe, po potrebi će se članovi Gradskog veća direktno obraćati na konferencijama za novinare, na kojima će javnosti još detaljnije obrazlagati određene odluke, koje su bitne za funkcionisanje grada,” pisalo je u saopštenju koje su novinari dobili od Odseka za informisanje.\nZbog ove odluke reagovalo je Nezavisno udruženje novinara Srbije (NUNS) i pozvalo vlasti u Valjevu da prekinu sa praksom ugrožavanja slobode javnog informisanja, kao i da svoj rad učini javnim i dostupnim svim novinarima i medija, bez diskriminacije.\nNUNS je tada ukazao da Zakon o lokalnoj samoupravi (član 71) propisuje da su “organi i službe jedinice lokalne samouprave dužni da obaveštavaju javnost o svom radu preko sredstava javnog informisanja”. Ipak, vlast u Valjevu je nastavila sa ovom praksom.\nIstraživanje pokazuje da se slična situacija desila i u Subotici tokom novembra 2016. godine kada su novinari lokalnog portala Magločistač postavili pitanje kako je lokalni funkcioner postavljen za direktora turističkog preduzeća „Park Palić“, da li je podneo ostavku kao član gradskog veća ili je smenjen. Odgovore na ova pitanja novinari nisu dobili jer nisu pozvani na sednicu Gradskog veća na kojoj se o ovome odlučivalo, a od Medija centra grada nisu dobili informacije o rezultatima glasanja.\nU junu 2016. održana je prva sednica Gradskog veća Čačka koju je obeležila odluka novog gradonačelnika Miluna Todorovića, po kojoj je novinarima zabranjen pristup tokom zasedanja ovog tela. Todorović je na početku sednice “zamolio” predstavnike medija da napuste salu Gradskog veća, kako bi, kako je objasnio, većnici “imali mir u radu”.\nPrema pisanju Večernjih novosti sednice veća u Čačku bile su još od 1992. godine javne, novinari su imali nesmetan pristup svim zasedanjima i dobijali su materijal za sednice. Novinari su zbog ove odluke odlučili da bojkotuju rad Gradskog veća.\nZrenjaninski novinari izbačeni su u decembru 2013. sa sednice Gradskog veća na kojoj se raspravljalo o značajnim pitanjima kao što su rebalans budžeta, budžet za 2014. i osnivanje tri nova javna preduzeća. Opozicija, koju su činili odbornici Demokratske stranke i Lige socijademokrata Vojvodine, je tada ukazivala da je razlog za izbacivanje novinara sa sednice skrivanje partijskog zapošljavanja skupštinske većine koju su činili Srpska napredna stranka i Socijalistička partija Srbije.\nNovinari Južnih vesti ukazali su na tajnu sednicu Gradskog veća u Nišu u septembru 2012. na kojoj se između ostalog odlučivalo o nastavku ugovora sa Montenegro erlajnsom. Na sajtu grada nije bilo nikakve najave ove sednice, a kao obrazloženje rečeno je da je ona zakazana po hitnom postupku.\nU Smedervu je praksa izbacivanja novinara sa sednica Gradskog veća počela još 2011. godine kada je na vlasti u tom gradu bila Demokratska stranka u koaliciji sa Socijalističkom partijom Srbije.\nIstraživanje “Indeks transparentnosti lokalne samouprave 2019 (LTI)” koje je sredinom 2019. godine objavila Transparentnost Srbija pokazuje da su lokalne samouprave u 86% slučajeva transparentne što se tiče liste imena članova gradskih ili opštinskih veća, ali da su u samo 11% lokalnih samouprava odluke veća javno dostupne novinarima i zainteresovanim građanima.\nIstraživanje ukazuje na činjenicu da gradska veća raspravljaju i odlučuju o mnogim važnim pitanjima ali da njihove sednice nisu emitovane u lokalnim medijima zbog čega je važno da se obezbedni transparetnost njihovih odluka što većina nije učinila.


Stefanović: Priština čini sve da oteža Srbima život - Info 24\nMinistar unutrašnjih poslova Nebojša Stefanović izjavio je povodom zabrane ulaska građanima sa srpskim pasošem, da vlasti na Kosovu na sve načine pokušavaju da srpskom stanovništvu na KiM otežaju život.\n„Pokazuju da ne nameravaju da se drže međunarodnih sporazuma, koje su i sami potpisali već da pokažu Srbima na KiM da nisu dobrodošli“, rekao je Stefanović novinarima u Novom Sadu.\nOn je dodao da se više ni ne nada da će neko iz Evropske unije da reaguje, jer nije bilo ozbiljne reakcije ni kada je Priština uvela takse.\nStefanović: Kruna svega što radimo prethodnih godina\nNebojša Stefanović izjavio je, na polaganju kamena temeljca za izgradnju stanova za pripadnike službi bezbednosti u Novom Sadu da se konačno, na pravi način kruniše sve što se radi prethodnih godina, na inicijativu predsednika Aleksandra Vučić.\n„Nabavili smo nove unofirme, opremu, nova vozila, povećali plate i sada uradili ono što je najvažnije za njih i njihove porodice – obezbeđujemo im po povoljnim uslovima krov nad glavom“, rekao je Stefanović.\nNelegalan objekat na Pančićevom vrhu biće srušen\nNesporno je da je objekat na Pančićevom vrhu nelegalan i biće srušen „do poslednje cigle“, poručio je ministar unutrašnjih poslova Nebojša Stefanović.\n„Objekat će biti srušen do poslednje cigle, do poslednjeg crepa, kao što je država i obećala“, rekao je Stefanović novinarima u Novom Sadu, odgovarajući na pitanje zbog čega ni posle godinu dana od odluke države taj objekat nije srušen.\n„Taj nelegalan objekat će biti srušen. Ja ne bih sada davao tačan rok, za pet mesec ili godinu dana, da me ne biste opet, ako se baš tad to ne desi, pitali, ali uveravam vas da će to biti učinjeno“, rekao je Stefanović.


Održana promocija knjige dr Nevena Cvetićanina “Slepe ulice istorije” – FORST\nNa Sajmu knjiga u Beogradu u sredu 24 oktobra 2018. održana je promocija knjige dr Nevena Cvetićanina „Slepe ulice istorije; elita, (dis)kontinuitet i legitimitet“ o kojoj su govorili dr Duško Lopandić, dr Goran Bašić, Gojko Božović i autor.\nPredstavljajući knjigu dr Goran Bašić je istakao da knjiga dr Cvetićanina predstavlja značajno i vredno delo koje društvene fenomene, u ovom slučaju fenomen elite u Srbiji, osvetlava sa više strana, ne samo naučne strane, već i praktično političke strane, što knjizi daje posebnu privlačnost. Dr Bašić je rekao da je kvalitet knjige što je ona multidisciplinarna, jer se u njoj ukrštaju različite discipline društvenih nauka, usled čega je istraživani fenomen elite u Srbiji obrađen temeljno i kvalitetno.\nAutor knjige Dr Neven Cvetićanin se u svom izlaganju zahvalio svima koji su učestovali u produkciji knjige, kao i timu koji je radio na pripremi knjige, govornicima na promociji i prisutnim medijima. On je obrazložio motive koji su ga potaknuli da preduzme istraživanje fenomena elite u Srbiji i naveo izvore i literaturu koju je koristio u istraživanju, kao i metodološki pristup kojim se vodio u istraživanju. Izdvojio je nekoliko relevantnih zaključaka iz knjige kao mogući prilog temi razumevanja elite u Srbiji i predložio institucionalna rešenja za njenu funkcionalniju konstituciju u 21. veku u odnosu na prethodno vreme. Potom je autor knjige odgovorio na nekolicinu pitanja kolega iz publike u sadržajnoj diskusiji.


Makedonija i dalje bez -vlade – Balkanekspresrb.rs\nIvanov je već razgovarao sa liderima VMRO-DPMNE i SDSM iz makedonskog i DUI, stranke Besa i Alijanse za Albance iz albanskog političkog korpusa. Pozivu predsednika Makedonije nisu se odazvali predstavnici Demokratske partije Albanaca\nMAKEDONSKI predsednik Đorge Ivanov nakon konstultacija sa parlamentarnim strankama izjavio je da će, saglasno članu 90 Ustava, mandat za sastav nove vlade dati partiji koja ponudi dokaz o obezbeđenoj većini.\n-Mandat za sastav nove vlade dobiće koalicija ili partija koja me obavesti ili dokaže da ima većinu od 61 poslanika”, rekao je Ivanov. On je dodao da je na konstulacijama sa političkim strankama razgovarano o svim mogućnostima, pa i o tome šta ako niko ne može da obezbedi parlamentarnu većinu za formiranje Vlade. Makedonski predsednik rekao je da su sve opcije otvorene.\nIvanov je već razgovarao sa liderima VMRO-DPMNE i SDSM iz makedonskog i DUI, stranke Besa i Alijanse za Albance iz albanskog političkog korpusa. Pozivu predsednika Makedonije nisu se odazvali predstavnici Demokratske partije Albanaca.\nKonsultacije sa strankama usledile su nakon što mandatar Nikola Gruevski u zakonskom roku, koji je istekao u nedjelju u ponoć, nije uspio da obezbedi parlamentarnu većinu i formira Vladu. Na vanrednim izborima VMRO-DPMNE osvojila je 51 mandat, SDSM 49, Demokratska unija za integraciju 10, albanska stranka Besa pet, Alijansa za Albance tri i Demokratska partija Albanaca dva poslanička mjesta.(Agencije)♦\nTagsmakedonija Đorge Ivanov


Poziv privrednicima da se prijave za Program ekonomskih mera • Poportal\nPoziv privrednicima da se prijave za Program ekonomskih mera\nMinistar finansija u Vladi Republike Srbije Siniša Mali uputio je danas poziv privrednicima da se prijave za korišćenje olakšica iz Programa ekonomskih mera za suzbijanje posledica po privredu epidemije COVID–19, vrednog 5,1 milijardu evra.\nMali je podsetio na to da je pravni okvir za sprovođenje tog programa usvojen na sednici Vlade u petak, 10. aprila, i dodao da su već u toku jučerašnjeg dana privrednici počeli da se prijavljuju preko portala Poreske uprave.\nMinistar je naveo podatak da je za manje od 24 časa bilo 15.000 privrednika koji su otvorili namenski račun i na taj način se prijavili za mere.\nPrema njegovim rečima, putem samo dva klika, oni mogu da odlože poreske obaveze i omoguće uplatu novčanog iznosa u visini minimalne zarade za svoje radnike.\nUredba o fiskalnim pogodnostima i direktnim davanjima privrednim subjektima u privatnom sektoru, kako je objasnio, predvidela je jednostavne procedure za prijavu.\nOn je rekao da je potrebno da vlasnici preduzeća u Srbiji u poreskoj prijavi, koju i inače podnose do kraja svakog meseca, kao datum početka plaćanja poreza stave 4. januar 2021. godine.\nMinistar je ukazao na to da je poreska prijava, koju svako preduzeće mora da podnese Poreskoj upravi, zapravo Obrazac PPP–PD, koji svaka firma podnosi pre isplate plata.\nU okviru ove poreske uprave postoji kvadrat „1.4. datum plaćanja“ u koji treba da upišu 4.1.2021. godine i na taj način automatski postaju deo ovog programa, objasnio je Mali.\nPrema njegovim rečima, privredni subjekti u privatnom sektoru, koji inače nemaju obavezu da podnose Obrazac PPP–PD, odnosno koji nemaju zaposlene, biće automatski prijavljeni na mere, bez pomenute procedure.\nMali je, govoreći o otvaranju namenskog računa na koji će biti isplaćena sredstva u iznosu od 30.000 dinara, naveo da privrednici koji imaju račune u više banaka, preko aplikacije na portalu Poreske uprave treba do 25. aprila da potvrde preko koje poslovne banke žele da im se novčana pomoć isplati, odnosno da na taj način otvore namenski račun.\nUkoliko imaju račun samo u jednoj banci, njima će se po nalogu Poreske uprave automatski otvoriti namenski račun u toj banci, što znači da ne moraju to sami da urade, dodao je ministar.\nOn je istakao da privrednici, nakon što otvore namenski račun i podnesu poresku prijavu, nemaju daljih obaveza jer sve ostalo za njih obavljaju Poreska uprava i Ministarstvo finansija.\nPrema njegovim rečima, namera države je bila da sve bude pojednostavljeno i da se iskoriste elektronski servisi Poreske uprave i napredak u njenoj digitalizaciji.\nMinistar je naglasio da se sada vidi sva korist od uspostavljanja elektronskih servisa Poreske uprave, od kojih je najvažnija upravo aplikacija e-Porezi, pri čemu su sve ostale procedure prepuštene državi.\nNaša namera je bila da sve bude pojednostavljeno i efikasno kako se ne bi gubilo previše vremena na birokratiju, kao i da bi se stvorili uslovi da novac što pre stigne do svih zaposlenih, poručio je on i dodao da uplata prvog dela minimalne zarade može da se očekuje početkom maja.\nSvi privredni subjekti u privatnom sektoru mogu da koriste mere propisane Programom, pod uslovom da počev od 15. marta pa do dana stupanja na snagu Uredbe, nisu smanjivali broj zaposlenih za više od 10 odsto.\nTo se ne odnosi na zaposlene koji su sa privrednim subjektom u privatnom sektoru zaključili ugovor o radu na određeno vreme pre 15. marta za period koji se završava u periodu od tog datuma pa do dana stupanja na snagu Uredbe.\nPrivredni subjekat gubi pravo na korišćenje mera ukoliko u periodu od 15. marta pa do isteka tri meseca nakon poslednje isplate direktnog davanja, smanji broj zaposlenih za više od 10 odsto, ne računajući zaposlene koji su sa privrednim subjektom u privatnom sektoru zaključili ugovor o radu na određeno vreme pre pomenutog datuma za period koji se završava u tom vremenskom okviru.\nU Požarevcu obeleženo dvadeset godina od početka NATO agresije\n24/03/2019 24/03/2019 P.Radovanović\nPoloženi venci povodom 104. godišnjice bitke na Vranjevcu\n19/10/2019 19/10/2019 P.Radovanović


Haris Plakalo: Građani BiH ne moraju brinuti zbog uvođenja sistema ETIAS\nŠENGEN Novina u evropskoj sigurnosnoj praksi\nBio u pripremi već duži period\nNaveo je da je sistem ETIAS vrlo važan za sigurnost Evropske unije, jer predstavlja novinu u evropskoj sigurnosnoj praksi.\nPodsjetio je da je proteklih dana donesana odluka da će građani Bosne i Hercegovine, ali i građani još 61 države, uključujuči i SAD, od 2021. godine morati popunjavati elektronski obrazac prije nego što uđu u prostor država članica Evropske unije, i to je nešto što se moglo očekivati s obzirom na to da je bilo u pripremi već duži period.\n- Ovaj sistem podrazumijeva važan segment u sigurnosnom smislu Evropske unije te će svakako doprinijeti dodatnoj sigurnosti u samoj uniji. Građani Bosne i Hercegovine se ne moraju brinuti da je ovaj sistem jedna vrsta ograničenja njihovog kretanja, jer se odluka o početku primjene ETIAS-a odnosi na 61 državu nečlanicu EU, kao i na državljane Sjedinjenih Američkih Država, te u tom kontekstu nema mjesta za zabrinutost ili poimanje sistema ETIAS kao nečeg represivnog prema građanima Bosne i Hercegovine. Obrazac će se popunjavati online te će koštati 7 eura, a ukoliko bude odobren, važit će tri godine, ali s današnjim pravilima za građane Bosne i Hercegovine koji imaju 90 dana mogućnosti boravka u zemljama Evropske unije. Sve osobe koje su zavedene kao sigurnosna prijetnja, svakako će kroz koordinaciju sigurnosnih službi Bosne i Hercegovine i Evropske unije biti spriječene da kroče na tlo zemalja članica unije - rekao je Plakalo.\nETIAS Evropski pokret


Kancelarija za IT i eUpravu je uspostavila Državni data centar koji je po tehničkim i bezbednosnim standardima jedan od najsavremenijih u regionu i u njemu je smeštena ključna informaciono-komunikaciona infrastruktura Republike Srbije.\nCentar ispunjava Tier 3+ standard, a usluge Centra se pružaju u skladu sa bezbednosnim standardom ISO 27001, kao i standardima kvaliteta ISO 9001 i kvalitetom pružanja usluga ISO 20000. Državni data centar pored smeštanja opreme državnih organa pruža i usluga Državnog klauda – Government cloud.\nResursi u Data centru se Državnim organima nude po modelu IaaS (Infrastructure as a Service) odnosno, izdaju se virtuelni serverski resursi prema zahtevu korisnika. Ovaj model podrazumeva da su sve infrastrukturne, odnosno hardverske komponente uključujući i sloj virtuelizacije hostovane u Državnom Data centru. Na taj način korisnik ne mora da brine o obezbeđivanju adekvatnog prostora i održavanju opreme.\nPodaci i oprema različitih državnih institucija su smešteni u Državni data centar, među kojima su Ministarstvo državne uprave i lokalne samouprave, Centralni registar obaveznog socijalnog osiguranja, Ministarstva poljoprivrede i mnogih drugih. U centru se nalazi opreme i podaci Kancelarije za IT i eUpravu, Državna Oracle cloud infrastruktura.\nP2 obrazac - Odobrenje za unošenje i iznošenje opreme iz Data centra


🚌 Autobus Beograd → Ulm - Autobuske Karte | AutobuskiPrevoz.com\nAutobus Beograd - Ulm\nAutobuske karte za Beograd Ulm kupite po najnižoj ceni na tržištu. Informišite se o redu vožnje, rezervišite mesto u autobusu i izaberite način plaćanja.\nPovratna: 12.600,00 RSD\nInformacije za Autobus Beograd - Ulm\nBeograd - Ulm se nalaze na udaljenosti od 1100 km.\nPutovanje na ovoj relaciji traje u proseku do 16:25h, u zavisnosti od prevoznika, vrste autobusa i saobraćajnih uslova.\nNa ovoj stranici predstavljeni su svi autobuski prevoznici sa kojima je AutobuskiPrevoz.com ostvario saradnju želeći da vam ponudi autobuske karte po najnižoj tržišnoj ceni. Takođe, obratite pažnju na akcije koje često imamo u našoj ponudi a koji vam mogu znatno smanjiti cenu autobuske karte za relaciju Beograd - Ulm. Nakon što se odlučite za datum i vreme, kliknite na "Rezerviši" i popunite neophodna polja ili nas pozovite na 011 405 31 51 radi rezervacije. Kao poslednji korak izaberite način plaćanja među kojima su lično preuzimanje u Balkanskoj 35 - 39.


Avion Er Azija vjerovatno na dnu mora - Vijesti.me\nBLIJEDE NADE ZA SPAS 162 OSOBE\nNa letu QZ8501 bilo je 155 Indonežana, troje Južnokorejaca, i po jedna osoba iz Singapura, Malezije i Britanije. Kopilot je bio Francuz Edit\nNada Bogetić 29. decembar 2014, 20:04 ažurirano 16. februar 2019, 13:29\nNestali avion Er Azija u kojem su se nalazile 162 osobe mogao bi biti na dnu mora budući da se pretpostavlja da se srušio kod indonežanske obale, kazao je jedan zvaničnik.\nAvion indonežanskog Er Azija, “erbas A320-200”, nestao je u nedjelju nakon što pilot nije dobio dozvolu da leti na većoj visini kako bi izbjegao nevrijeme na letu iz indonežanskog grada Surabaje do Singapura.\nSa leta QZ8501 nije upućen poziv u pomoć i nestao je iznad Javanskog mora pet minuta nakon što je pilot zatražio promjenu kursa, što je odbijeno zbog gustog vazdušnog saobraćaja, kazali su zvaničnici.\n"Na osnovu koordinata, vjerujemo da se nalazi na dnu mora", kazao je šef inodnežanske agencije za potragu i spasavanje.\nJedan visoki izvor indonežanske civilne avijacije kazao je za Rojters da vlasti raspolažu podacima sa radara i da čekaju da spasilački timovi pronađu olupinu prije nego što počnu istragu o uzroku nesreće.\nMinistar saobraćaja Ignasius Jonan je kazao da je potraga fokusira na oblast od 70 kvadratnih nautičkih milja između ostrva Belitung, kod Sumatre, i ostrva Borneo.\nOn je kazao da je more tamo duboko svega 50 do 100 metara, što bi trebalo da olakša potragu. Brodovi su sinoć nastavili potragu, ali su avioni obustavili operacije čim je pala noć, navodi Rojters.\nNa letu QZ8501 bilo je 155 Indonežana, troje Južnokorejaca, i po jedna osoba iz Singapura, Malezije i Britanije. Kopilot je bio Francuz.\nRođaci putnika, koji se nalaze u kriznom centru na aerodromu u Surabaji su bili ljuti zbog toga što im se ne saopštavaju nikakve informacije, navodi Rojters.\n"Samo želimo da nam svakih sat vremena kažu gdje idu", kazao je Frenki Čandra, čija sestra i troje prijatelja su bili u avionu.\n"Ovdje smo već dva dana, a informacije su nejasne. To je sve što tražimo", kazao je.


Nemačka je najbolja zemlja za nastavak karijere! › Made-in-Germany.rs\nMeđunarodna banka HSBC je objavila listu najboljih zemalja u svetu za „ambiciozne globalne putnike koji žele da nastave karijeru u nekoj drugoj zemlji“, na čijem se vrhu kao najbolja zemlja za život i rad stranaca našla Nemačka.\nIstraživanje, kojim je bilo obuhvaćeno anketitanje više od 22.000 međunarodnih radnika, pokazuje da je osnovni razlog zbog kojeg se ljudi sele u inostranstvo ambicija u karijeri, a rezultati ispitivanja su pokazali da je Nemačka najbolje mesto za započinjanje novog života i nastavak karijere.\nNemačka je tako po prvi put pobedila svoje komšije Šveđane. Ne samo što je 65 posto ispitanika ocenilo da je u pitanju najproduktivnija zemlja za rad, već 70 posto njih smatra i da je ravnoteža između poslovnog i privatnog života daleko najbolja u Nemačkoj. Istraživanje pokazuje i da 73 posto ispitanika smatra da im je posao u Nemačkoj sigurniji, a 77 posto da su im šanse za zaradu bolje nego kod kuće.\nPošto neke kompanije čak zabranjuju svojim radnicima da čitaju poslovne mejlove preko vikenda, Nemačka postaje i druga najbolja radna kultura na svetu, odmah iza Švedske. Na trećem mestu ove liste našla se Velika Britanija, koja je postigla napredak u ravnoteži između perspektiva za zaradu i poslovnog i privatnog života.


Milena Dosković novi član Veća | VAmedia - info portal\n29/12/2014 29/12/2014 Нема коментара на Milena Dosković novi član Veća\nOdlukom Skupštine grada Milena Dosković je novi član Gradskog veća umesto Jelene Višić koja je svojevremeno podnela ostavku na to mesto. U izjavi medijima Dosković je naglasila da će se u Veću baviti socijalnom politikom i humanitarnim aktivnostima , a da njeno mesto člana Veća nije plaćeno mesto.\nMilena Dosković SDPS odlukom Skupštine danas je izabrana za novog člana Gradskog veća.“Nadam se da ću dobiti upravo taj resor socijalne politike i humanitarnog rada jer smo se mi kao partija uvek zalagali za takve stvari . Oduvek smo se bavili humanitarnim radom i sprovodili brojne humanitarne akcije. Pogotovo sada kada se ljudi dele na jako bogate i siromašne mi smo uvek tu da pomažemo i radimo za one koji nemaju. To je i osnov naše partije , najviše se bavimo upravo ljudima i socijalom“, rekla je Doskovićnaglašavajući da će se posebno baviti onima koji nemaju.\nOna je medijima danas saopštila da je mesto člana Veća bilo dogovoreno još pre tri godine s obzirom da je SDPS deo koalicione većine , ali da se to tek sada dogodilo. „ Nije pitanje za mene zašto taj dogovor nije ispunjen, ali mi kao partija zaista nismo ni vršili pritisak , a s obzirom na brojne okolnosti koje su se dešavale možda postoji neko objašnjenje. Ipak mi nismo previšđe obraćali pažnju na to i pridavali tome važnost. Jednostavno smo se bavili socijalnom politikom i pomoći našim sugradjanima“, rekla je Dosković.


Rusija širi dezinformacije da potkopa podršku Poljaka izbeglicama | EurActiv Serbia\nŠef policije Pšemisla, poljskog grada u koji izbeglice iz Ukrajine stižu vozom, rekao je za EURACTIV da na poljskim društvenim mrežama raste broj lažnih vesti u kojima se sugeriše da "migranti vrše zločine". On je nagovestio da Rusi pokušavaju da okrenu lokalno stnovništvo protiv ukrajinskih izbeglica, iako Poljaci zapravo pokazuju veliku solidarnost.\nNovinari briselskog portala razgovarali su i sa ukrajinskim građanima koji su pobegli od rata u Poljsku i koji takođe kažu da Rusi nastoje da naprave paniku lažnim vestima, poput onih o bebama koje gladuju u skloništima.\nNovinska agencija OKO izvestila je o napadu poljskih nacionalista na grupu izbeglica čija koža nije bela a koji su prešli granicu početkom nedelje.\nPrema izveštaju, napadači obučeni u crno, verovatno pripadnici krajnje desničarske grupe Pšemisl zauvek poljski (Przemyśl Zawsze Polski), tražili su na železničkoj stanici izbeglice "koji nisu beli" i napali trojicu pre nego što je policija intervenisala.\nPoljska policija je nakon incidenta objavila upozorenje da grupe povezane sa krajnjom desnicom već šire lažne vesti o navodnim krivičnim delima koja su počinile izbeglice iz Ukrajine.\nMeđutim, volonteri koji rade na prijemu izbeglica kažu da je to bio izolovan incident i da se i poljske vlasti i građani trude da pomognu.\nPoljski policijski inspektor Mariuš Ćiarka rekao je da vlasti u regionu nisu zabeležile povećan broj nasilnih incidenata do sada.\n"Na društvenim mrežama postoje lažne vesti da su se u Pšemislu i pograničnim okruzima dogodila teška krivična dela: pljačke, napadi i silovanja", potvrdio je Ćiarka dodajući da građani nisu poverovali u to.\n"Mi - poljska policija, vlada i svi u Evropi, moramo da se borimo protiv dezinformacija i lažnih vesti koje su povezane sa izbeglicama", rekao Ćiraka.\nOn je istakao da bi pokušaji da se izazovu nacionalni i etnički nemiri u vreme rata "odmah iza istočne poljske granice" delovali u interesu ruskog predsednika Vladimira Putina.


PREDSEDNIK VUČIĆ ČESTITAO NOVAKU: Veličanstven povratak vrhunskog sportiste i VELIKOG ČOVEKA! - Informer\nPredsednik Srbije Aleksandar Vučić uputio je čestitku srpskom teniseru Novaku Ðokoviću povodom osvajanja najznačajnijeg teniskog turnira - Vimbldona\n- Poštovani Novače, izuzetna mi je čast da Vam u ime građana Republike Srbije i u svoje ime, čestitam osvajanje Vimbldona.\nUveren sam će Vam ovaj veoma važan trofej biti dodatni podstrek za osvajanje narednih turnira“, navodi se u čestitki predsednika Aleksandra Vučića, saopštila je Služba za saradnju sa medijima predsednika.\nAleksandar Vučić Novak Đoković Vimbldon Uspeh trofej\nnovak djokovic je pravi ambasador svoje zemlje svaka ccat majstore sigurno se vracas na prvo mesto , Srbija je ponosna na tebe, i uvek je verovala u tebe\nBravo za Noleta...polako ali sigurno će se vratiti na tron. Ponos naše zemlje\nSvaka čast , Nole, pokazao si svetu da se vraćaš u formu!\nŠta reći osim bravo Novače!


Bajatović vređao Insajder, Dačić: Ja sam dodelio obezbeđenje Brankici Stanković | Insajder\nObjavljeno: 1.04.2016 | Ažurirano: 1.04.2016\nDušan Bajatović, direktor Srbijagasa i funkcioner SPS-a, stranke koja je deo Vlade Srbije, umesto odgovora na pitanje kako se troši novac koji je Srbija uložila u gradnju Južnog toka, postavio je pitanje koliko košta obezbeđenje Brankice Stanković koje joj je dodeljeno odlukom države. Ivica Dačić, predsednik SPS-a i ministar spoljnih poslova, rekao je za Insajder.net da je on Brankici Stanković dao obezbeđenje na osnovu bezbednosne procene i da to nije tema za političko prepucavanje.\nIvica Dačić, predsednik SPS-a i ministar spoljnih poslova, u kratkoj pisanoj izjavi za Insajder.net kaže da je u Moskvi i da ne zna šta se dogodilo na konferenciji za štampu.\n"Ali ja sam Brankici dao obezbeđenje na osnovu bezbednosne procene. To nije tema za političko prepucavanje, razgovaraću s Bajatovićem tim povodom", napisao je Dačić.\nNUNS: Ponašanje Bajatovića bahato i uvredljivo\nNačin na koji se direktor Srbijagasa Dušan Bajatović na konferenciji za novinare obratio novinarima Insajdera bahat je i krajnje uvredljiv, smatra Nezavisno udruženje novinara Srbije.\n"Brankici Stanković obezbeđenje je dodeljeno jer je, zbog onoga o čemu je pisala, godinama izložena brutalnim pretnjama i pritiscima", navodi NUNS. "To, dakle, nije posledica njene volje ili nekog hira, nego činjenice da srpsko društvo još nije uspelo da obezbedi uslove za normalan rad svih novinara i da su različiti centri moći i nasilničke grupe izvor ozbiljnih pretnji".\nNUNS dalje tvrdi da je Bajatovićeva izjava uvredljiva "ne samo za one novinare koji su izloženi brutalnim pretnjama i kojima je moralo da bude dodeljeno policijsko obezbeđenje, nego i za celokupnu novinarsku profesiju".\n"Ona je neprihvatljiva i zbog toga što praktično dovodi u pitanje nastojanja društva i države da, u meri u kojoj je to moguće, zaštite novinare", saopštava NUNS.\n"Život pod policijskom zaštitom je mučan i teško podnošljiv, što je na svojoj koži najviše osetila upravo Brankica Stanković. Bajatović bi to morao da zna i najmanje što može da učini je da se javno izvini zbog ovakvog postupka", kaže se u saopštenju.\nNUNS poziva novinare da u ovakvim i sličnim situacijama reaguju protestom ili napuštanjem konferencije za medije i na taj način iskažu profesionalnu solidarnost.\nZbog ugrožene bezbednosti, novinarka i autorka Insajdera Brankica Stanković 2009. je stavljena pod policijsku zaštitu. Ivica Dačić bio je ministar policije od 2008. do 2014. Zanimljivo je da je, u vreme kada je Brankici Stanković dodeljeno obezbeđenje, Dušan Bajatović bio zamenik predsednika Odbora Skupštine Srbije za bezbednost, a onda i predsednik tog odbora.\nEkipa Insajdera napustila KZN jer je Dušan Bajatović vređao našu novinarku\nRanije danas, Dušan Bajatović, direktor Srbijagasa i funkcioner SPS-a, stranke koja je deo Vlade Srbije, umesto odgovora na pitanje kako se troši novac koji je Srbija uložila u gradnju Južnog toka, postavio je pitanje koliko košta obezbeđenje Brankice Stanković koje joj je dodeljeno odlukom države.\nBajatović je pre toga u uvodnom izlaganju optužio redakciju Insajdera, koju je sve vreme nazivao Autsajder, da vodi kampanju protiv, kako je rekao, gasa kao energenta i da to novinari rade zbog donacija.\nNovinarka Insajdera je posle ovih opužbi pitala Bajatovića da li je takva diskreditacija njegov pokušaj da umanji značaj pitanja kako je novac građana Srbije potrošen, na šta je direktor Srbijagasa odgovorio kontrapitanjem: Koliko košta obezbeđenje policije koje ima Brankica Stanković?\nZbog gradnje srpske deonice gasovoda Južni tok uspostavljen je komplikovan poslovni model, čiji je najveći problem to što je gotovo nemoguće kontrolisati trošenje novca građana Srbije.\nUNS: Umesto odgovora Bajatović postavlja neprimerena pitanja o obezbeđenju Brankice Stanković\nPovodom pitanja koje je direktor Srbijagasa Dušan Bajatović postavio novinarki Insajder.neta – "koliko košta obezbeđenje Brankice Stanković i zašto joj je dato?" Udruženje novinara Srbije ističe da je obezbeđenje Brankici Stanković dodeljeno na osnovu procene Ministarstva unutrašnjih poslova da joj je bezbednost ugrožena i da pitanje Dušana Bajatovića koliko to košta građane Srbije nije primereno.\n"UNS ističe da je dužnost novinara da postavljaju pitanja od javnog značaja, a da su nosioci javnih funkcija dužni da na ta pitanja odgovore", kaže se u saopštenju.\nUNS podseća da je dužnost policije da obezbedi sigurnost svim građanima, a posebno novinarima koji rade posao od javnog značaja i suočavaju se s bezbednosnim pretnjama onih na čije nezakonite poslove ukazuju.\nTako se navodi da je firma Južni tok na lizing uzela audi A8, tada najskuplji model audija na tržištu, koji ukupno košta 108.000 evra, da zakup poslovnog prostora plaća 11.000 evra mesečno, da je i pre početka gradnje gasovoda preduzeće trošilo na reklamu, propagandu, donacije.\nVlada Srbije više od 20 dana ne dostavlja odgovore na pitanja koliko smo tačno uložili za Južni tok i na šta je novac potrošen. Direktor Srbijagasa Dušan Bajatović uz uopštene odgovore, odbija da da konkretne odgovore, uz konstataciju da je firma Južni tok privatno preduzeće čije poslovanje kontrolišu njeni akcionari.\nIako je preduzeće Južni tok formalno osnovano kao privatna firma, akcionari su građani Srbije preko javnog preduzeća Srbijagas, koje ima 49 odsto vlasništva, i država Rusija, preko državnog preduzeća Gasprom, koje je vlasnik 51 posto sada već obustavljenog projekta.\nDušan Bajatović je uplatu od 17,8 miliona evra iz matične firme za Južni tok u Švajcarskoj na račun ćerke firme u Srbiji skoro dva meseca posle obustave celog projekta Južni tok objasnio plaćanjem obaveza preuzetih pre obustave projekta. Istu pretpostavku je iznela i potpredsednica Vlade Srbije Zorana Mihajlović.\nIstovremeno i Zorana Mihajlović i Dušan Bajatović navode da je država kontrolisala kako je potrošeno 30 miliona evra. Za javnost je, međutim, najveći broj ugovora u vezi s ovim projektom, ali i celo poslovanje firmi osnovanih radi gradnje Južnog toka, od početka ulaganja u rusko-srpski deo gasovoda poslovna tajna.


Maja, Author at Saveti za blogere - Страница 6 од 6\n09 нов Česte greške na početku blogovanja\nPosted at 10:31h in Blogovanje by Maja 0 Comments\nPočetak blogovanja je period u kome su autori najviše uzbuđeni. Uložili su puno vremena i truda u samo pokretanje svog bloga, pa na neki način veruju da je glavni deo posla obavljen i da je došlo vreme za velike stvari. Međutim, nije dovoljno samo da pokrenemo blog kako bi posete počele da rastu i svi nas obožavaju!...\n14 јула SEO: Saveti za optimizaciju sajta\nPosted at 09:47h in Blogovanje by Maja 0 Comments\nJednostavno rečeno, optimizacija sajta - SEO je prilagodjavanje sajta i njegovog sadržaja za internet pretraživače, kako bismo postigli što bolje rezultate na listi pogodaka i ostvarili veću posećenost. Najmanje 50% saobraćaja dolazi nam sa pretraživača, pa je optimizacija našeg bloga i njegovog sadržaja neophodna, ukoliko ne želimo duplo više vremena da provodimo promovišući naše priloge na društvenim...\nPosted at 10:04h in Blogovanje by Maja 0 Comments\nBrzina učitavanja strana je temelj na kom počiva svaki uspešan blog. Ukoliko nameravate da pokrenete i vodite ozbiljan i kvalitetan blog, brzina učitavanja strana je nešto o čemu uvek morate voditi računa. Najnovije statistike pokazuju da 47% posetilaca sajtova očekuje da se veb strana učita za manje od 2 sekunde, dok će 40% njih otići sa sajta...\n04 мар Zašto ljudi napuštaju blog + Saveti za rešenje problema\nPosted at 12:17h in Blogovanje by Maja 0 Comments\nDa li pripadate grupi blogera koji se stalno pitaju zašto ljudi napuštaju blog? Potpuno ste sigurni da ste svojim čitaocima obezbelili kvalitetan sadržaj, ali iz nekog razloga i dalje ne vidite dugo očekivane i zaslužene rezultate? Posetioci se ne zadržavaju dovoljno dugo na vašim stranama, saobraćaj je nezadovoljavajući, posećenost i mejling lista ne rastu? Osim nekvalitetnog sadržaja,...\n11 феб Šta je WordPress?\nPosted at 19:54h in WordPress by Maja 0 Comments\nNa pitanje šta je WordPress, slobodno možemo da odgovorimo da je u pitanju najmoćnija, a ujedno i najjednostavnija platforma za blogovanje i izradu sajtova. Svako ga sa lakoćom može instalirati, a zahvaljujući velikom broju opcija, gotovo da može napraviti sajt kakav poželi. U nastavku sledi detaljno objašnjenje o tome šta je blog-mašina (blog engine) i šta je...


Do 2040. biće više od 600 miliona obolelih od dijabetesa - Radio televizija Pančevo\nDo 2040. biće više od 600 miliona obolelih od dijabetesa\n7. novembra 2018. 7. novembra 2018. 0565\nČetrnaestog novembra obeležava se Svetski dan borbe protiv dijabetesa. Tim povodom Preventivni centar Doma zdravlja organizovaće akciju za osobe koji imaju faktore rizika za šećernu bolest, ali i za dijabetičare.\nPrema najnovijim procenama Međunarodne dijabetes federacije svaka jedanaesta osoba u svetu boluje od dijabetesa ili približno 415 miliona ljudi. Broj obolelih i dalje raste neverovatnom brzinom i prema sadašnjim prognozama do 2040. godine će se povećati više od 50 odsto i iznosiće više od 600 miliona. U Prventivnom centru Doma zdravlja 14. novembra biće rađeni i dodatni testovi za utvrđivanje nivoa šećera u krvi.\nTog dana će pacijentima koji dođu raditi vađenje krvi našte odnosno pre jela a zatim i posle jela nakon jednog sata. Zato je važno da oni koji dođu ponesu kiflu i jogurt da pojedu posle vađenja krvi. Takođe je najavljeno i tromesečnoi prosek šećera u krvi sa vađenjem krvi iz vene.\nPacijenti koji imaju povišen nivo šećera u krvi, ali nemju terapiju kao i dijabetičari pregled za Preventivni centar mogu da zakažu kod izabranog lekara ali i u samom centru.\nMogu da pozovu direktno Preventivni centar 313-349 i zakazati vađenje krvi za 14 novembar. Planirano je da bude i predavanje na temu šećerne bolesti.\nJedinstvena prilika je da 14 novembra u Preventivnom centru Doma zdravlja pacijenti koji imaju sumnju na dijabetes i dijabetčari provere svoje zdravlje.\n„Susret gajdaša“ u Kačarevu\nBojana Kecic 11. septembra 2020. 12. septembra 2020.\nPredsednik Vučić u Beškoj: Hvala ruskim prijateljima! Pre kraja godine će posao biti završen\nNikola Toadjer 25. marta 2021. 26. marta 2021.\nZorana Stekovic 2. februara 2021. 2. februara 2021.


Počinje filmski festival 'Slobodna zona' Prolog\nPočinje filmski festival 'Slobodna zona'\nJubilarni 10. put u Nišu će biti održan Festival angažovanog filma „Slobodna zona“. Od petka 7. novembra do srede 12. novembra biće prikazano ukupno 11 igranih i dokumentarnih filmova koji se bave ljudskim pravima.\nOrvaranju Festival je u bioskopu „Vilin grad“ i tada će biti film „20 000 dana na Zemlji“, dok će ostale projekcije biti prikazivane u Niškom kulturnom centru i to svake večeri po dve – od 19 i 21 sat.\n„Film koji će otvoriti festival u središtu pažnje ima priču o čuvenom muzičaru Niku Kejvu. Od ostalih 10 filmova posebno bih izdvojio dva – ‘So zemlje’, koji će biti prikazan druge festivalske večeri i govori o čuvenom fotografu koji je bio svedok, između ostalog, i raspada Jugoslavije, i film ‘Pleme’, koji je ceo na znakovnom jeziku, a biće prikazan na zatvaranju festivala“, preporučio je Dejan Dabić, filmski urednik u Niškom kulturnom centru.\nFilmovi koje će zainteresovani moću da pogledaju u „Slobodnoj zoni“ prikazivani su i nagrađivani na svetskim filmskim festivalima, pa su se s toga našli i na reprtoaru ovog festivala.\n„Ljudska prava se ponekad pogršno tumače, ali je ovaj festival ono što je potrebno da ispravi sliku jer ljudska prava kroz film dobijaju pravo lice. Međutim, tačno je da svet ne menjaju filmovi o ljudskim pravima, već svet menjaju oni koji gledaju ove filmove“, rekao je Dragan Đorđević iz Odbora za ljudska prava Niš.\nOno što je vrlo bitno jeste da se Festival od ove godine održava paralelno sa beogradskim i novosadskim, a sve do prošle godine „Slobodna zona“ je u naš grad dolazila kao turneja, nakon nekih drugih gradova.\nCena ulaznice za 1. veče je 250 dinara i možete je kupiti u bioskopu Vilin grad. Ulaznice za ostale festivalske večeri možete kupiti u Niškom kulturnom centru po ceni od 100 dinara za svaki film. Ceo program možete pogledati ovde.\nOrganizatori Filmskog festivala „Slobodna zona“ su Niški kulturni centar i Odbor za ljudska prava Niš.\nJennifer Aniston posle udaje uzeće suprugovo prezime\nI Mark Wahlberg u akcionom filmu 'Mile 22'?


Šuker otkrio: Sigurno je da će nas on voditi u Rusiji - sport1.ba\nŠuker otkrio: Sigurno je da će nas on voditi u Rusiji\n13.11.2017 u 09:26\nHrvatska reprezentacija remizirala je u uzvratnoj utakmici dodatnih kvalifikacija u Pireju s Grčkom 0:0, te se nakon pobjede u Maksimiru u prvoj utakmici 4:1 plasirala na Svjetsko prvenstvo u Rusiju.\nSelektoru Zlatku Daliću je nakon susreta službeno istekao mandat. Luka Modrić rekao je da bi bilo suludo da on ne ostane selektor, a oglasio se i predsjednik HNS-a Davor Šuker.\n"Mogu potvrditi da će Dalić voditi reprezentaciju u Rusiji. Ostale su samo neke formalnosti koje ćemo dogovoriti sljedeće sedmice, najvjerovatnije u utorak, ali da, on ostaje selektor", rekao je Šuker, prenosi Index.hr.\nJoš prije utakmica s Grčkom problem je bio status Dražena Ladića koji je i dalje otvoreno pitanje.\n"Selektor ima svoj stručni štab i na kraju ćemo vidjeti ko su oni, ali najvažnije je da su profesionalni i da rade svoj posao", u svojem stilu je rekao Šuker.


"POKUŠALI SMO SVE" Šešum: Niko od nas ne izlazi na teren sa pola snage\nSelektor Jovica Cvetković je na konferenciji za medije kazao da ne može da prihvati da "neko ne daje poslednji atom snage dok igra za svoju zemlju" i tako namerno ili ne, prebacio lopticu u dvorište igrača da se u utakmici koju su od Francuske izgubili sa 30:39 na Evropskom prvenstvu u Zagrebu nisu dovoljno borili.\nKapiten Žarko Šešum je bio upitan da prokomentariše selektorove reči.\n"I mnogo jače ekipe od nas se ne pitaju mnogo protiv Francuza koji su odličan tim. Moji saigrači i ja smo pokušali sve. Niko ne ulazi u utakmicu sa pola snage. Svako je u ovoj utakmici dao koliko je mogao. Pričaćemo, pogledaćemo ponovo meč, ali opet kažem i mnogo bolje ekipe se ne snalaze dobro protiv Francuza koji su pokazali svetsku klasu."\nU sredu od 16 sati Srbe očekuje poslednji meč na šampionatu Starog kontinenta protiv Belorusije.\n"Moramo da odigramo mnogo bolje. Spremićemo se!"


Digitalni trener socijalno-emocionalne inteligencije | MINA\nNaslovnica MINA Business Digitalni trener socijalno-emocionalne inteligencije\nNikšić, (MINA-BUSINESS) – Inovativni start up projekat Flourish, koji predstavlja aplikaciju za razvoj socijalno-emocionalne inteligencije, biće završen do kraja godine i dostupan i na međunarodnom tržištu.\nVođa četvoročlanog tima Flourish, Jasna Pejović, kazala je da će taj projekat, pokrenut početkom ove godine, biti mnogo više od još jedne mobilne aplikacije na tržištu.\n”Ideja za Flourish nastala je u junu prošle godine tokom obuke za trenera socijalno-emocionalne inteligencije. Algoritamski način razmišljanja u sinergiji sa metodologijama koje su nam predstavili psiholozi Američkog instituta za socijalno-emocionalnu inteligenciju uvidio je da je moguće povezati ove dvije oblasti i kreirati platformu koja predstavlja digitalnog trenera za razvoj socijalno-emocionalne inteligencije”, rekla je Pejović agenciji Mina-business.\nNaredni korak, kako je navela, bilo je prijavljivanje za takmičenje i dobijanje oko 4,5 hiljade EUR, kao i druge nefinansijske neophodne pomoći za razvoj Flourish-a kroz BoostMeUp projekat Inovaciono preduzetničkog centra Tehnopolis iz Nikšića, Naučno tehnološkog parka i Amplituda, koji se realizuje uz podršku Ministarstva nauke.\n”Nevjerovatno je koliki se progres može napraviti u kratkom periodu kada radite fokusirano u okruženju koje vam daje podršku. Imamo odlične mentore, a ekipa Tehnopolisa nam pruža veliku profesionalnu i ljudsku podršku”, ocijenila je Pejović.\nPrema njenim riječima, Flourish tim svakodnevno radi na realizaciji ideje i do sada su uspješno prošli dvije važne faze, validaciju biznis ideje, a prije dva dana završeno je i testiranje prototipa.\n”Rezultati pokazuju da smo na pravom putu, da je naš koncept ispravan, što nam daje dodatnu motivaciju i uživanje tokom rada na ovoj aplikaciji”, rekla je Pejović.\nRazlog za optimizam i zadovoljstvo timu Flourish-a, kako predočavaju, daje i činjenica da je 90 odsto ljudi u sprovedenom istraživanju navelo da bi željeli da imaju takvu aplikaciju.\nPejović je ocijenila da ta aplikacija omogućava ljudima da daju ono najbolje, jer je razvoj socijalno-emocionalne inteligencije u direktnoj korelaciji sa zapošljivošću, napredovanjem, dobrim međuljudskim odnosima, osjećajem zadovoljstva i sreće.\n”Kroz razvoj pojedinca, razvija se društvo, a kako će Flourish biti dostupan na međunarodnom tržištu, cijeli svijet će imati priliku da procvjeta”, navela je Pejović.\nGovoreći o daljim planovima neophodnim za realizaciju tog projekta, ona je najavila da će konkurisati za program koji organizuje BeSME I i ocijenila da bi, ukoliko bi prošli sa svojom aplikacijom, imali dovoljno novca da razviju prvu verziju.\n”Apliciraćemo za dobijanje još sredstava, a na osnovu urađenog i ideje nadamo se da bi mogli dobiti sredstva i od Ministarstva nauke kada krajem godine raspišu konkurs za inovativne projekte”, rekla je Pejović.\nPrepreka u realizaciji ideje nemaju, kako je navela, jer je iza njih znanje i iskustvo, a da su dobro pripremeljeni, potvrđuju i reference iz njene biografije i članova tima Flourisha.\nPejović je diplomirani matematičar i programer, magistar Menadžmenta informacionih tehnologija, student doktorskih studija Međunarodne ekonomije i biznisa, menadžer sa više od 13 godina liderskog iskustva u međunarodnim kompanijama.\nU njenoj biografiji navodi se da je dugogodišnji predavač na UDG-u na Fakultetu informacionih tehnologija, kao i da je sertifikovani predavač za metodu jačanja kognitivne inteligencije Magical Methods i Social Emotional Coach na Američkom institutu za socijalno-emocionalnu inteligenciju.\n”Nakon skoro 20 godina rada u korporacijama poželjela sam da stvorim platformu kroz koju mijenjam svijet na bolje, radeći ono što volim, što znam i u što vjerujem u potpunosti i tako je nastala kompanija DigitalBee, a potom i moj prvi ‘proizvod’ Digitalna akademija, kroz koju djecu naoružavam vještinama koja će im omogućiti da budu uspješni u digitalnom dobu”, navela je Pejović.\nDigitalBee je, kako je istakla, postao platforma za realizaciju svih njenih kreativnih ideja.\n”Kreirala sam igračku za razvoj kognitivne inteligencije i kreativnosti DigitalBee-Tangram, sa kojom smo prošle godine osvojili nagradu kao jedna od najkreativnijih kompanija u Crnoj Gori”, podsjetila je Pejović i dodala da je nakon toga uslijedio i inovativni start up projekat Flourish.


Evropska odbojkaška elita i studentski sport - European Universities Games is under construction\nEvropska odbojkaška elita i studentski sport\nHome/Vesti/Evropska odbojkaška elita i studentski sport\nKada su na programu velika međunarodna takmičenja sve oči su uprte u timske i individualne učinke profesionalaca koji su najbolji u sportu kojim se bave. Međutim, svake godine pomalo se po strani ostavljaju događaji koji takođe dokazuju vrhunce profesionalce. One koji uporedo napreduju i u sportskom i u akademskom smislu.\nEvropsko prvenstvo u odbojci je sjajna prilika da na delu vidimo i one koji su nastupali i na takmičenjima pod okriljem Evropske asocijacije univerzitetskog sporta. To se na prvi plan može videti učinkom Luke Bašića, reprezentativca Francuske i Adisa Lagumdžije, reprezentativca Turske. Momci koji nesumnjivo predstavljaju budućnost odbojke, bili su ekipa koje su osvajale medalje na Evropskim univerzitetskim prvenstvima. Luka je bio deo Univerziteta Tuluz III koji je 2017. godine osvojio srebrnu medalju, a Adis je sa Univerzitetom Bejkent aktuelni šampion Evrope.\nUniverzitet Bejkent se ove godine u grupnoj fazi susreo sa ekipom Univerziteta Minjo koji je u svojim redovima imao blizance Bruna i Migela Kunju. Dva brata su bili najbolji pojedinci svoje ekipe, ali pored ekipe iz Turske i Univerziteta Josip Juraj Štrosmajer iz Hrvatske nisu mogli da se plasiraju u četvrtfinale i na kraju su zauzeli deveto mesto.\nIstu sudbinu je godinu dana pre doživeo PXL Univerzitet iz Belgije u čijim redovima bio je i sadašnji reprezentativac te zemlje Linert Kosemans. Grupnu fazu EUG 2018. godine završio je sa samo jednom pobedom, dok je na ovom prvenstvu deo ekipe koja još uvek ne zna za poraz.\nOstaje da vidimo ko će od sadašnjih i budućih reprezentativaca biti prisutan i naredne godine na odbojkaškom turniru. Sigurno smo da će svi ljubitelji sporta na petim Evropskim univerzitetskim igrama biti pozitivno iznenađeni kvalitetom.


REAGIRANJE KOMPANIJE M:TEL: 'Osoba za koju navodite da obavlja dužnosti šefa službe za odnose sa javnošću, od prošle godine se ne nalazi ni na jednoj rukovodećoj poziciji…' | Slobodna Bosna\nReakciju na vijest objavljenu na našem portalu prenosimo u cijelosti\nPovodom objave teksta pod naslovom „ VELIKA GLAVOBOLJA ZA VOŽDA IZ LAKTAŠA: Zbog ovoga Dodikov propagandista Draško Milinović ne može da bude direktor RAK-a!” objavljenog 21. januara 2020. godine na portalu slobodna-bosna.ba zahtijevamo objavu demantija uz sporni tekst na svim stranicama i mrežama gdje je on objavljen.\nOsoba za koju u Vašem tekstu navodite da obavlja dužnosti šefa službe za odnose sa javnošću u kompaniji m:tel od prošle godine se ne nalazi ni na jednoj rukovodećoj poziciji u ovoj kompaniji, stoji u demantiju kompanije Mtel.\nInače, podaci o radnom mjestu Milinovićeve supruge Željke koje je objavio portal Istinito, preuzeti su sa zvanične stranice kompanije M:tel.\nNOVI PROBLEMU U MANJEM ENTITETU: Prijavljeno 18 oboljelih od teške respiratorne infekcije u RS\nKOLIKA JE ZAPRAVO SMRTNOST OD KORONAVIRUSA?: Brojke do kojih su došli britanski naučnici su dosta drugačije od rezultata istraživanja u Kini


Sa maksimalnim respektom idemo u goste FMP-u – Kosarka24\nSa maksimalnim respektom idemo u goste FMP-u\nU subotu košarkaši Partizana NIS će u Železniku igrati protiv FMP-a. Utakmica 20. kola ABA lige je na programu od 19 časova, a ulaz u halu će odlukom domaćeg tima biti moguć samo za vlasnike godišnjih karata FMP-a, sponzore domaćeg tima i deset članova delegacije KK Partizan NIS, kako je naznačeno u propozicijama lige. U prvom ovosezonskom duelu, crno-beli su savladali FMP u hali “Aleksandar Nikolić” sa 74:69, a pred novi meč, trener Partizana NIS, Željko Obradović kaže:\n“Treba da nastavimo da igramo kako smo igrali u poslednjoj utakmici protiv Andore. FMP je ekipa koja je tokom cijele sezone igrala veoma dobro i protiv nas su odigrali veoma dobru utakmicu. Sa maksimalnim respektom idemo u goste i da probamo da ono što je bilo dobro iz utakmice protiv Andore ponovimo i odigramo dobar meč”, poručio je Obradović.\nBek crno-bijelih, Uroš Trifunović je o sutrašnjem meču rekao:\n„Kao i uvek, jako neugodan protivnik za nas iako se nalaze u seriji poraza. I dalje je to ekipa koja je imala 10 pobjeda u prvom delu takmičenja i poprilično nas namučila u prvom dijelu prvenstva na domaćem terenu. Treba da uđemo fokusirani u tu utakmicu, da se na ovom još jednom treningu spremimo i damo sve od sebe“, istakao je Trifunović.\nFoto: Dragana Stjepanović, video: BC Partizan TV)\nPrevious Pavićević: Neće nam biti lako (VIDEO)\nNext Prva stepenica ka plaj ofu


Sebastijan Kurc: "Nećemo dozvoliti da Austriju zastraši terorizam" | Media Start Info\nSebastijan Kurc: „Nećemo dozvoliti da Austriju zastraši terorizam“\nTri civila i jedan napadač ubijeni su u sinoćnim terorističkim napadima u Beču, potvrdila je policija.\nU bolnicama je 15 povređenih osoba. Policija je ubila jednog napadača, za kog navodi da je simpatizer Islamske države. Vojska je od policije preuzela zaštitu objekata i lokacija u Beču.\nPolicija je noćas eksplozivom provalila u stan islamističkog atentatora i intenzivno istražuje njegovo privatno okruženje, rekao je na konferenciji austrijski ministar unutrašnjih poslova Karl Nehamer.\nDa li je ubijeni terorista već dugo u Beču, da li je došao u talasima migrantske krize poslednjih šest godina, čije državljanstvo ima – to su pitanja koja se postavljaju policiji, ali za sada ostaju bez odgovora.\nU policijskoj akciji učestvovalo je oko 1.000 specijalnih i regularnih snaga i 75 pripadnika vojske.\nAustrijski kancelar Sebastijan Kurc nekoliko sati nakon pucnjave u Beču rekao je da mu je drago što je policija uspela da neutrališe napadača, i naveo da je nekoliko počinilaca još uvek u bekstvu. Dodao je da nikada neće dozvoliti da Austriju zastraši terorizam.\nFoto: Sebastijan Kurc /Youtube/Screenshot\nI ministar unutrašnjih poslova Austrije Karl Nehamer je rekao da je u pitanju teroristički napad.\nRabin Šlomo Hofmaestar rekao je da je video da je najmanje jedna osoba pucala na ljude koji su sedeli napolju u barovima na ulici ispod njegovog prozora.\nTrčali su i ispalili su oko 100 metaka ispred naše zgrade, rekao je Rabin, prenose AP i Rojters.\n– Svi ovi barovi imaju stolove napolju. Ovo veče je poslednje veče pre zatvaranja (policijskog časa)“, dodao je.\n– Od ponoći će svi barovi i restorani biti zatvoreni u Austriji narednih mesec dana, a mnogi ljudi su verovatno želeli da to veče iskoriste za izlazak – rekao je rabin.\nPucnjava se, podsećamo, dogodila sinoć oko 20 sati, a bečka policija je saopštila da su napadači bili na šest lokacija.\nTagovi Austrija, Beč, ekstremisti, policija, Sebastijan Kurc, teroristički napad\nPrethodna vestDimitrije Andrejić: „Reizbor Trampa bio bi ’manje zlo’ za Srbiju“\nSledeća vestPrevijalica za bebe u muškom toaletu Kombank Dvorane u Beogradu


Lavrov: Rusija oštro upozorila Ameriku da ne gađaju Damask – dijalogin.tv\nMoskva je oštro i preko svih kanala upozorila Vašington da ne gađaju Damask, rekao je šef ruske diplomatije Sergej Lavrov.\n„Oštro smo upozorili juče SAD preko svih kanala. Nadam se da ti neodgovorni planovi neće biti realizovani“, rekao je Lavrov.\nOn je dodao da Amerika želi da se učvrsti u Siriji na dugi period i omogući raspad te zemlje.\n„Razgovarali smo danas između ostalog i o američkoj politici u Siriji, na istočnoj obali Eufrata i u čitavoj Siriji, gdje Amerikanci prave vojne baze. Nema sumnje da im je namjera, makar nekih predstavnika američkog rukovodstva, da se tamo učvrste za dugo vrijeme, ako ne i zauvijek i omoguće raspad Sirije“, rekao je Lavrov na pres-konferenciji na kraju sastanka sa turskim kolegom Mevlutom Čavušogluom.\nTurski ministar je rekao da Ankara nema cilj da zauzme teritoriju Sirije.\n„Cilj operacije u Afrinu ’Maslinova grančica‘ je likvidacija terorista u tom regionu. Tamo su i dalje aktivne neke terorističke organizacije koje predstavljaju značajnu prijetnju po našu bezbjednost. Naš cilj nije zauzimanje sirijske teritorije“, rekao je diplomata.\nOn je dodao da Turska podržava teritorijalnu cjelovitost Sirije.


U Doboju otvorena obnovljena Narodna biblioteka – DOM INFO |\nU Doboju je juče svečano otvorena obnovljena Narodna biblioteka, oštećena tokom poplava 2014. godine, čija je rekonstrukcija i proširenje iznosilo više od 1.000.000 KM.\nObnovu biblioteke pomogla je Vlada Francuske sa 630.000 KM, a finansijska sredstva obezbijedili su i grad Doboj oko 150.000, Češka razvojna agencija – 70.000 i Prokredit banka sa 35.000 KM, dok su ostale donacije u knjigama i namještaju.\nDirektor Narodne biblioteke Slavica Gostimirović kazala je da je nakon rekonstrukcije, objekat biblioteke dobio 150 odsto novog, dodatnog prostora.\nProšireno je dječije odjeljenje, formirana francuska čitaonica, izgrađene prostorije za galeriju za izložbe i kulturna dešavanja, kao i za veliku zavičajnu zbirku te obezbijeđen skener za digitalizaciju knjižne građe.\nPrema njenim riječima, obnovljeni knjižni fond je po broju naslova približno isti kao prije poplava, ali ne i po kvalitetu.\nNa svečanosti otvaranja obnovljene biblioteke, postavljena je i izložba povodom 70 godina od njenog osnivanja i rada.\nAmbasador Francuske u BiH Kler Bodoni izrazila je zadovoljstvo rekonstruisanim objektom, naglasivši da je ono djelo cijelog grada.\nBodonijeva je najavila dugoročnu saradanju u oblasti kulture sa ovom lokalnom zajednicom koja se, zahvaljujući Ambasadi Francuske u BiH, uvodi u evropsku kulturnu mrežu gradova.\nKao nastavak kulturne saradnje sa Dobojem, Bodonijeva je za jun najavila seminar o obnovi kulturnog nasljeđa sa turističkog aspekta, a u narednom periodu i obuku iz oblasti pozorišta.\nNusart: Ručno rađene lampe iz Doboja na putu da postanu brend\nNajmanji stan u Italiji ima samo sedam kvadrata


Apartmani Savina nalaze se direktno na plaži Jaz i 6 km od Budve, u kamenoj kući sa prostranom terasom i pogledom na more. Sve sobe su klimatizovane i imaju besplatni pristup bežičnom internetu,...\nApartmani Stanivuković se nalaze na mirnom mestu sa pogledom na more, u centru Budve, na 150 metara od plaže. Sve sobe i studiji imaju balkon i klimatizovani su. - Svaka soba u apartmanima...\nAvala Resort & Villas je jedinstveno odmaralište koje se nalazi direktno na plaži, na samo 50 metara od Starog grada Budve i obezbeđuje prvoklasan ugođaj odmaranja. - Ovo odmaralište vam nudi...\nBudva Apartmani smešteni su na 200 metara od šljunkovite plaže i na 5 minuta hoda od Starog grada u Budvi. Objekat raspolaže klimatizovanim smeštajnim jedinicama sa kablovskom televizijom. Gostima je...\nApartmani Captain se nalaze u centru Budve, na 200 metara od plaže. U ponudi su individualno uređeni apartmani sa klima-uređajem i besplatnim bežičnim internetom. - Svaka smeštajna jedinica ima balkon...\nHotel Garni Fineso u Budvi, smešten na 500 metara od Budvanskog zaliva i na 10 minuta od Starog grada, nudi sobe sa balkonima, a na zahtev i uslugu prevoza od/do aerodroma. - Sve sobe u hotelu imaju...\nGiardino Apartmani se nalazi u Budvi i obuhvata apartmane sa 2 balkona. Gostima su na raspolaganju terasa za sunčanje i bašta. Stari grad se nalazi na 1 km od objekta. Slovenska plaža je udaljena 700...\nHippo Hostel se nalazi u mirnom delu Budve, na svega 500 metara od Slovenske plaže i poseduje predivan vrt i veliku terasu. Na raspolaganju su vam besplatni peškiri za plažu, besplatan bežični...\nSmešten u blizini peščane plaže u Budvi, hotel Aleksandar nudi otvoreni bazen sa morskom vodom, besplatan bežični internet, igralište za decu i teniski teren. - Klimatizovani apartmani i sobe...\nOvaj hotel se nalazi u Budvi, na 50 metara od stadiona Mogrena i 250 metara od Slovenske plaže na crnogorskom primorju. Nudi besplatno korišćenje otvorenog bazena, đakuzija i saune. - U restoranu se...\nHotel Aruba se nalazi na mirnoj lokaciji, na 6 km od Budve. Nudi besplatno korišćenje bicikla, otvoreni bazen, teniski teren i mali supermarket. Deo plaže Jaz je rezervisan za goste hotela. Besplatan...\nHotel Astoria poseduje privatnu plažu i nalazi se na šarmantnoj, jedinstvenoj lokaciji u glavnoj ulici Starog grada Budve. Hotel je smešten u srednjovekovnoj zgradi, koju karakteriše spoj modernog...\n16 - 30 od 69 rezultata


Polovni Hino ostali kamioni oglasi za prodaju - Srbija - Mascus Srbija\nNalazite se ovde: Mascus Srbija > Transportna vozila > Kamioni > Ostali kamioni > Hino\nPolovna Hino ostali kamioni na prodaju\nOvo su rezultati pretrage polovnih Hino ostali kamioni mašina koje su za prodaju. Hino ostali kamioni oglase možete sortirati po ceni, godini proizvodnje, ili zemlji. Takođe možete, da koristite kriterijume za pretragu na levo da ubrzate pretragu, ili pročitajte više o Hino ostali kamioni u Brend sekciji.\nOvde je kompletna lista polovnih Hino ostali kamioni za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Hino ostali kamioni koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”, onda definišite brend, model, cenu i/ili lokaciju polovne/ih Hino ostali kamioni koje Vas interesuju.


Obeležen Nacionalni dan sećanja na žene žrtve nasilja. Prevencija nasilja najbitnija - Pirot Plus Online\nObeležen Nacionalni dan sećanja na žene žrtve nasilja. Prevencija nasilja najbitnija\n18. maj 2021. 13:10 Gradska hronika Pirot Plus Online\nU Srbiji se danas obeležava Dan sećanja na žene žrtve nasilja u porodici, a od početka godine u Srbiji je, u porodičnom nasilju nastradalo devet žena.\nNacionalni Dan sećanja na žene žrtve nasilja u porodici, 18. maj, obeležava se od 2017. godine odlukom Vlade Srbije a povod za pokretanje ove inicijative bili su zločini počinjeni 2015. godine kada je za samo dva dana ubijeno čak sedam žena. Te godine usvojen je novi Zakon o zaštiti od nasilja u porodici.\nManifestacijom na Trgu ispred Doma kulture Dan sećanja je obeležen i u Pirotu. Predstavnice Komisije za rodnu ravnopravnost, načelnica Okruga, predstavnice Tima za inkluziju Roma i Romkinja, Centra za socijalni rad, javnih preduzeća i institucija koje se bave ovim pitanjem.\nVažno je pričati na temu nasilja kako bi uticali i povećali svest kod ljudi, a pogotovo žena koje su žrtve nasilja, rekla je Milena Dimitrijević, predsednica Komisije za rodnu ravnopravnost.\nNovi zakon za sprečavanje nasilja u porodici dao je rezulate i nasilnici se, uglavnom, pridržavaju tog zakona odnosno njegove odredbe koja podrazumeva zabranu prilazka.\nMarija Vasić, direktorka Centra za socijalni rad kaže da je da su od donošenja novog Zakona uočeni neki njegovi nedostaci i da bi Zakon trebalo da da se doradi.\nGodišnje se na području Pirota prijavi do 160 slučajeva porodičnog nasilja, kaže Vasićeva.\nNasilje nije samo fizičko, već i mentalno, ekonomsko, seksualno, kaže Radmila Nešić, predsednica Mobilnog tima za inkluziju Roma i Romkinja. Upravo se u ovoj zajednici dosta radi na prevenciji i osnaživanju ženja a prijavljuju nasilje.\nPrisutnima se obratila i Amelija Kostadinović, članica Komisije za rodnu ravnopravnost\nU okviru manifestacije Piroćankama su u centru grada podeljeni cegeri sa adekvatnim porukama. Poklone je obezbedilo JKP "Regionalna deponija Pirot".


Advokatski tim protiv mjera zabrane: “Orić je uvijek dostupan organima gonjenja BiH” – Haber.ba\nAdvokatski tim protiv mjera zabrane: “Orić je uvijek dostupan organima gonjenja BiH”\nLejla Čović, advokatica ratnog komandanta Srebrenice Nasera Orića, za Anadolu Agency (AA) je kazala da će najvjerovatnije u ponedjeljak biti održano ročište u slučaju Orić na kojem će se razmatrati mjere zabrane koje su mu jučer predložene u Tužilaštvu BiH.\nNaser Orić - RTVSlon.ba\n“Mi u timu odbrane usprotivit ćemo se mjerama zabrane koje su mu jučer predložene u Tužilaštvu BiH. Smatramo da nije potrebno da se protiv Nasera Orića odrede mjere zabrane jer je dostupan organima gonjenja u našoj zemlji”, rekla je Čović.\nU ponedjeljak će tužilac iznijeti tačke iz optužnice koje se Oriću stavljaju na teret.\nNaser Orić je pušten na slobodu sinoć nakon što je jučer iz Švicarske isporučen Bosni i Hercegovini.\nNa prijedlog tužioca za Orića su zatražene mjere zabrane koje uključuju ograničenje kretanja i boravka osumnjičenog, zabranu kontakta sa svjedocima i osumnjičenima u predmetu, te periodično javljanje nadležnom policijskom organu.\nU slučaju nepoštivanja neke od predloženih mjera zabrane, moguće je pokrenuti prijedlog za određivanje mjere pritvora.\nFederalni ured za pravdu Švicarske jučer je po pojednostavljenoj proceduri odobrio izručenje Nasera Orića pravosudnim institucijama Bosne i Hercegovine iako je njegovo izručenje prethodno zatražila i Srbija.\nOn je 10. juna u poslijepodnevnim satima priveden u Švicarskoj, zajedno s načelnikom općine Srebrenica Ćamilom Durakovićem, koji je nedugo nakon zadržavanja pušten.\nOrić je uhapšen na osnovu potjernice koju je za njim, zbog navodnih ratnih zločina na teritoriji Srebrenice 1992. godine, raspisala Srbija 2014. godine. Apelaciono vijeće Haškog tribunala 2008. godine oslobodilo je Orića krivice za nesprečavanje zločina nad Srbima 1992. i 1993. godine.\nTeme:advokati, dostupnost, Naser Orić, Sud BiH, Tužilaštvo BiH


Korona virus, nauka, BCG : Može li vakcina iz 1921. godine da spasi živote od Kovida-19 - BBC News na srpskom - Dnevni list Danas\nPočetna » BBC News na srpskom » Korona virus, nauka, BCG : Može li vakcina iz 1921. godine da spasi živote od Kovida-19\n0Piše: BBC News na srpskom 11. oktobra 2020. 17.13\nBCG vakcina za tuberkulozu, na slici Paster Instituta u Parizu 1931. godine\nNaučnici u Velikoj Britaniji započeli su testiranje BCG vakcine, razvijene 1921. godine, kako bi utvrdili da li može spasiti živote od Kovida.\nVakcina je osmišljena da zaustavi tuberkulozu, ali ima dokaza da može da zaštiti i od drugih infekcija.\nOko hiljadu ljudi će učestvovati u ispitivanju na Univerzitetu Ekster. U Srbiji se aktivna imunizacija protiv tuberkuloze sprovodi BCG vakcinom kod dece u prvoj godini života sa ciljem da se spreče određeni teži klinički oblici tuberkuloze, navodi se na sajtu beogradskog Zavoda za javno zdravlje.\nIako su milioni ljudi u Britaniji i svetu ovu vakcinu primili kao deca, veruje se da bi morali ponovo da se vakcinišu kako bi od nje imali koristi.\nVakcine su napravljene da uvežbaju imuni sistem da odgovori na određene infekcije i tako zaštite naše telo.\nAli to dovodi i do velikih promena u imunom sistemu tako da pojačava odgovor i na druge infekcije, zbog čega se naučnici nadaju da su naša tela u prednosti protiv novog korona virusa.\nPrethodna klinička istraživanja su pokazala da BCG vakcina smanjuje smrtnost kod novorođenčadi u Gvineji Bisao, smanjujući broj slučajeva pneumonije i sepse\nIstraživanja u Južnoj Africi vakcinu povezuju sa 73 odsto smanjenja infekcija nosa, grla i pluća; istraživanja u Holandiji su pokazala da BCG vakcina smanjuje prisustvo virusa žute groznice u telu\n„Ovo bi moglo biti veoma značajno na globalnom nivou“, rekao je za BBC profesor Džon Kempbl, sa Univerziteta u Eksteru.\n„Ne mislimo da će (zaštita) biti konkretno rešenje za Kovid, ali ima potencijala da nam kupi nekoliko godina dok se Kovid vakcine ne naprave ili možda razviju druge terapije.“\nIstraživanje u Velikoj Britaniji je deo međunarodnog Brajs istraživanja, koje se obavlja i u Australiji, Holadniji, Španiji i Brazilu. U njemu će učestvovati ukupno 10.000 ljudi.\nIstraživanje će se baviti zdravstvenim radnicima, zato što je najveća verovatnoća da će biti izloženi korona virusu, pa će istraživači brže znati da li vakcina deluje.\nSem Hamilton, lekar opšte prakse iz Ekstera, učestvovaće u ispitivanju jer je kao doktor izložen većem riziku od korona virusa.\n„Prilično je dobra teorija da BCG vakcina može smanjiti verovatnoću da ako dobijete Kovid teže obolite“, kaže Hamilton za BBC.\n„Ovo posmatram kao mogućnost da se bolje zaštitim i povećam šanse da idem na posao i ove zime“.\nDoktor Tedros Adhanom Gebrejesus, generalni direktor Svetske zdravstvene organizacije, u jednom od članaka u Lanset naučnom časopisu naveo je da BCG vakcina ima potencijal „da nadomesti vreme dok se ne izradi vakcina posebno za ovu bolest“.\n„Ovo bi mogla da bude važna alatka za odgovor na Kovid-19 i buduće pandemije“.\nIpak, BCG vakcina neće biti dugoročno rešenje.\nOčekuje se da svaki stečeni imunitet na Kovid brzo nestane, što znači da ni ljudi koji su u detinjstvu primili BCG nisu zaštićeni.\nBCG se ne daje redovno u Velikoj Britaniji od 2005. jer je tuberkuloza vrlo retka.\nSamim tim, ova vakcina nije vežbala imuni sistem da proizvodi antitela i specijalizovane krvne ćelije koje mogu da prepoznaju i izbore se sa korona virusom.\nKonačni cilj i dalje je vakcina koja specifično gađa korona virus.\nDeset takvih vakcina su u krajnjim fazama kliničkih ispitivanja, među kojima je i ona koju razvija Univerzitet u Oksfordu.\nProfesor Endrju Polard, sa Grupe za vakcinu sa Oksforda, rekao je za BBC da „većina vakcina radi na principu izazivanja specifičnog odgovora imunog sistema na klicu koju želite da sprečite“.\n„Ali da bi se dobio dobar odgovor imuniteta postoji i nespecifično – pojačavanje celokupnog imunog sistema – koje menja način na koji će organizam reagovati u budućnosti.\n„Problem koji danas imamo leži u tome da vam ne mogu reći šta možete raditi sa drugim vakcinama – da biste poboljšali sposobnost odgovora na korona virus, jer uopšte nemamo dokaza“.


PROVOKACIJA MILOVOG PULENA: Sraman antisrpski čin gradonačelnika Podgorice | Novosti.RS\nVuković je povodom 102 godine od istorijske Podgoričke skupštine, čijom voljom je Crna Gora postala sastavni deo Kraljevine Srba, Hrvata i Slovenaca, odlučio da spusti zastave do zemlje i ugasi svetla ispred zgrade parlamenta tokom četiri dana.\nKovačevć u saopštenju dostavljenom medijima kaže da je "ovako skandalozan čin" nezabeležen u crnogorskom glavnom gradu.\nTim činom je, ističe Kovačević, Vuković ozlojedio poštovaoce odluka podgoričke Skupštine iz 1918. o ujedinjenju sa Srbijom.\nZa Vukovića kaže da je "čedo komunizma" kada je vladao mrak jednoumlja i jednopartizma kao i otpora svakom simbolu demokratije i većinske volje naroda Crne Gore.\nTo je, ukazuje, bio korak u prosperitet i napredak kojem je komunizam "poturio klipove u točkove sa željom da večno budemo u blatu i kaljuzi".\n- Počeli smo na sreću da se vadimo iz toga i Crna Gora ima opet šansu da napreduje, a ne da stagnira - naveo je Kovačević i podsetio na događaje od pre dve godine.\nPrema rečima Kovačevića, "režim Mila Ðukanovića" zabranio je tada srpskim intelektuacima da uđu u Crnu Goru na praslavu tog velikog istorijskog događaja.\nCrnogorski parlament je tokom vlasti Ðukanovićevog DPS izglasao Rezoluciju kojom je "poništila" istorijsku činjenicu koja se dogodila pre jednog veka, kada je Kraljevina Crna Gora odlučila da se pripoji Kraljevini Srbiji u zajedničkoj državi Kraljevini Srba, Hrvata i Slovenaca.\nCrna Gora Nova srpska demokratija Podgorica Marko Kovačević Ivan Vuković Nova demokratija\n( 20 ) ( 33 )Odgovori


Istraga: Nije bio teroristički napad na Tu-154 - Sputnjik Srbija\n08:21 12.01.2017 (osveženo 09:16 12.01.2017) Preuzmite kraći link\nStručnjaci za eksplozivnu tehniku su isključili mogućnost da je na avion Tu-154 izvršen teroristički napad u Sočiju, piše list „Komersant”, pozivajući se na sopstveni izvor.\nPre nekoliko dana je oformljena vojna komisija za tehničku analizu ostataka aviona Tu-154 Ministarstva odbrane Rusije, koji je pao 25. decembra 2016. godine i koji je izvučen sa dna Crnog mora.\nIstražitelji nisu otkrili tragove izazvane eksplozije na avionu ili tragove rakete, stoga je mogućnost terorističkog napada kao uzroka pada Tu-154 isključena sa spiska mogućih uzroka katastrofe, piše „Komersant“.\nPrema rečima izvora lista, nijedan faktor koji bi makar indirektno ukazao na moguć teroristički napad ili gađanje sa zemlje, stručnjaci nisu otkrili.\nSada je istraga usredsređena na drugu verziju događaja — moguću grešku posade aviona.\nNavedeno je da tačan odgovor uzroka katastrofe mogu dati samo vojno-avijacioni eksperti koji u ovom trenutku analiziraju informacije dobijene iz „crnih kutija“ Tu-154.


Zvezda protiv Spartaka ali onog subotičkog, Partizan u Zemunu - Izazov\nZvezda protiv Spartaka ali onog subotičkog, Partizan u Zemunu\nRadio-televizija Srbije 12. avgusta 2018. 09:10\nPosle napornih duela u Evropi fudbaleri Crvene zvezde, subotičkog Spartaka i Partizana igraju svoje mečeve domaćeg šampionata.\nAktuelni šampion svega dva dana uoči revanša sa Spartakom u Trnavi (prvi meč 1:1) dočekuje imenjaka iz Subotice (19.00) sa željom da nastavi pobednički niz u domaćem šampionatu i održi maksimalan učinak.\nU nešto povoljnijoj situaciji su gosti, koji su u četvrtak igrali protiv Brondbija (0:2) baš na stadionu "Rajko Mitić", pa se očekuje da treneri Vladan Milojević i Vladimir Gaćinović, kao i u prošlom kolu "izmešaju karte" i u startnu postavu uvrste većim delom rezerviste.\nCrveno-beli su u glavama verovatno već u Slovačkoj, u meču sezone koji garantuje evropsku jesen, pa će Milojević imati zadatak da spremi ekipu na "domaći" i, kako voli da kaže, u ovom trenutku "važniji" Spartak.\nFudbaleri Partizana nakon uspešnog debija novog trenera Zorana "Bate" Mirkovića u Danskoj, odnosno pobede nad Nordsjelandom (2:1) u kvalifikacijama za Ligu Evrope, odlaze u Zemun na obližnje gostovanje (17.00).\nZemunci su do sada osvojili samo dva boda, a Partizan ima imperativ pobede u Gornjoj varoši jer već ima dva kiksa i traži potvrdu da je rezultatska kriza prošlost.\nSari: Moram da mislim da ću dugo biti trener Čelsija\nHumanitarna akcija Dejana Stankovića\nIKARDI LAGAO: Nema povredu kolena\nGvardiola pred nastavak Sitijevog takmičenja u LŠ: Svaka sekunda je bitna\nREPKI NOVA KAZNA: Nekadašnji reprezentativac Češke ide u zatvor dve godine\nRepki nova kazna, ide u zatvor na dve godine\nInter: Ikardi nema povredu kolena\nOPERACIJA SRCA USPELA: Kedira na terenu za mesec dana\nCRNO-BELI ČASTE NAVIJAČE: Besplatno na utakmicu Partizan-Proleter\nGOBELjIĆ OSTAJE VERAN CRVENO-BELIMA: U Zvezdi do 2022.\nNEDOSTAJALI GOLOVI U LŠ: Mreže mirovale u Liverpulu i Lionu\nREPKI NOVA KAZNA: Nekadašnji reprezentativac Češke ide u zatvor dve…\nKAPITEN SRBIJE TRENUTNO NAJBOLjI STRELAC MEĐU DEFANZIVCIMA: Kolarov…\nLalatović: Ako Vojvodina želi Mažića, želim ga i ja\nPOSLE PORAZA OD 20:0: Pro Pjaćenca izbačena iz lige\nNant i Kardif u sporu oko Sale\nAntić: Realno, Juventus je u boljoj formi od Atletika\nKlopu je nerešen rezultat OK, Kovač ne može da slavi remi\nGvardiola pred nastavak Sitijevog takmičenja u LŠ: Svaka sekunda je…